“Ada Orang Rancang Untuk Kenakan Saya, Saya Yakin Tak Bersalah” – Ebit Lew

Pendakwah terkenal, Ustaz Ebit Lew hari ini dihadapkan ke mahkamah di Tenom dipercayai membabitkan 11 pertuduhan termasuk berkaitan gangguan seksual.

Bagaimanapun, Ebit menyifatkan tuduhan itu merupakan dakwaan tidak berasas yang dirancang oleh pihak tertentu untuk menghentikan usahanya melakukan aktiviti kebajikan.

“Saya yakin dan percaya, tuduhan itu dibuat oleh satu kumpulan yang merancang untuk mengenakan saya,” katanya.

Menurut Ebit, dia mengetahui hal tersebut beberapa hari lalu sebelum diminta tampil ke mahkamah pada hari ini dan yakin bahawa dirinya tidak bersalah.

“Saya baru tahu beberapa hari lalu ketika membuat kerja amal di Sabah, agak terkejut juga. Saya bukannya datang ke Sabah untuk hal itu (didakwa di mahkamah).

“Saya yakin tidak bersalah dan akan lalui ujian ini sebaiknya. Saya serahkan semua hal kepada peguam dan gembira lalui situasi ini di mahkamah,” katanya.

Semua pertuduhan itu adalah di bawah Seksyen 509 Kanun Keseksaan yang membawa hukuman penjara sehingga lima tahun, atau denda, atau kedua-duanya, jika sabit kesalahan.


Menang Saman Fitnah, Hidayah Terus Tunai Hajat Sedekah Buah Di Surau

Selepas dua tahun, akhirnya balu kepada Allahyarham Abam Bocey, Nor Hidayah Mohd Ali menang kes saman fitnah yang difailkan terhadap adik iparnya, Ali Puteh.

Sejurus selepas menang kes saman berkenaan, Hidayah menunaikan hajatnya membeli buah-buahan untuk disedekahkan di surau.

BACA: Balu Abam Bocey Menang Kes Saman Fitnah, Ali Puteh Diperintah Bayar RM60,000

Menerusi perkongsian di Insta Story, Hidayah sedekahkan buah-buahan tersebut di Surau Nurul Iman, Seksyen 6 Kota Damansara.

Dalam entri tersebut, Hidayah turut meluahkan rasa syukur dan berterima kasih buat mereka yang mendoakannya dan anak tunggalnya.

“Terima kasih yang mendoakan saya dan Hamzah. Hari ini kita di kedai buah. Nak beli buah dan kita nak bersedekah untuk orang masjid.

“Kita bersedekah di surau, kita hantar. Alhamdulillah, lepas hajat. Terima kasih yang mendoakan Dayah dari A to Z,” katanya.

Dalam keputusan pagi tadi, Ali Puteh diperintahkan untuk membayar ganti rugi kepada Nor Hidayah sebanyak RM60,000.


Ali Puteh Mahu Rayu Batal Keputusan Kemenangan Hidayah, Dakwa Wujud Fakta Tak Betul

Umum mengetahui, pagi tadi balu arwah Abam Bocey iaitu Nor Hidayah menang kes saman fitnah dan Ali Puteh diperintah untuk membayar RM60,000.

Bagaimanapun, Hidayah terpaksa kembali ke mahkamah lagi apabila Ali Puteh bercadang untuk memfailkan rayuan keputusan mahkamah itu.

Menurut Ali, dia mahu berbuat demikian apabila mendapati wujud fakta tidak betul sepanjang perbicaraan berlangsung sejak dua tahun lalu.

“Alhamdulillah selesai di Mahkamah Sesyen. Saya akur dengan keputusan, tapi saya akan buat rayuan di Mahkamah Tinggi.

“Ada beberapa fakta yang tak betul namun saya tak boleh beritahu kerana ia akan ganggu proses di Mahkamah Tinggi nanti. Saya diberi masa selama 14 hari untuk buat rayuan,” katanya,” katanya.

Ditanya mengenai keyakinannya untuk mencabar keputusan itu di peringkat lebih tinggi, Ali Puteh berkata dia sekadar mahu menggunakan saluran perundangan yang ada, malah dia akur dengan keputusan mahkamah hari ini.

“Saya ada ruang untuk merayu sebab ada beberapa fakta yang tak betul. Jadi saya akan kongsikan di Mahkamah Tinggi nanti.

“Apa pun keputusan hari ini saya okey saja, saya akur. Saya tak marah atau nak mengamuk… saya hormati keputusan mahkamah,” katanya.

Dalam pada itu, Ali berkata dia sudah menjangkakan serta bersedia dengan kecaman netizen selepas kalah dalam kes saman fitnah itu.

“Saya dah bersedia… menang pun kita kena (kecam), kalah pun kita kena. Jadi saya tiada masalah dengan netizen.

“Sebab kita tahu apa yang berlaku. Kalau saya share di media sosial, ia akan jadi masalah di Mahkmah Tinggi nanti,” katanya.


Balu Abam Bocey Menang Kes Saman Fitnah, Ali Puteh Diperintah Bayar RM60,000

Selepas hampir dua tahun, akhkirnya balu Allahyarham Abam iaitu Nor Hidayah Mohd Ali menang kes saman fitnah yang difailkan terhadap adik iparnya, Ali Puteh.

Memetik laporan mStar, keputusan tersebut dibuat Hakim Mahkamah Sesyen Kuala Lumpur, Zulqarnain Hassan sebenar tadi.

BACA: Saman Kakak Ipar, Keputusan Kes Ali Puteh Bakal Terjawab Esok

Berikutan itu, Ali Puteh diperintahkan untuk membayar ganti rugi kepada Nor Hidayah sebanyak RM60,000

Peguam yang mewakili Nor Hidayah berkata, hakim telah menolak tuntutan dibuat keluarga Allahyarham Abam yang meninggal dunia pada 10 Februari 2020 dengan kos.

“Kami percaya keputusan ini membersihkan segala kata-kata negatif yang dilemparkan kepada anak guam kami.

“Sebelum ni dikatakan ada pihak telah dianiaya oleh anak guam, namun mahkamah jelaskan tidak berlaku sebarang penganiayaan sebaliknya anak guam kami yang dianiya,” katanya.


Ebit Lew Didakwa, Berdepan 11 Pertuduhan Termasuk Gangguan Seksual

Pendakwah terkenal, Ustaz Ebit Lew hari ini dihadapkan ke mahkamah di Tenom dipercayai membabitkan 11 pertuduhan termasuk berkaitan gangguan seksual.

Memetik laporan Harian Metro, pendakwah berusia 37 tahun itu tiba di Mahkamah Litar di Pejabat Daerah Tenom kira-kira jam 9 pagi tadi dengan menaiki sebuah Toyota Vellfire serta ditemani sekumpulan individu lain.

Pengarah Jabatan Siasatan Jenayah (JSJ) Bukit Aman, Datuk Seri Abd Jalil Hassan turut dijadualkan membuat sidang media berhubung kes itu selepas selesai proses pertuduhan terhadap Ebit.

Terdahulu, siasatan terhadap pendakwah itu dilakukan selepas pihak polis menerima laporan daripada beberapa individu mendakwa pendakwah itu melakukan gangguan seksual.

Malah, Ebit Lew telah pun dipanggil polis untuk dirakam keterangan berhubung penyebaran video gangguan seksual dikaitkannya pada 19 Ogos lalu.


Isteri Yonnyboii Dah Tak Bertudung

Baru sahaja tiga bulan mendirikan rumah tangga , isteri kepada penyanyi Yonnyboii iaitu Nik Nazira Narriman sudah tidak memakai tudung.

Menurut Yonny, isterinya memang tidak bertudung sebelum ini dan masih dalam proses belajar untuk bertudung sepenuhnya.

BACA: Yonnyboii, Isteri Tak Tolak Timang Cahaya Mata Di Usia Muda

“Dia kalau berjalan dengan saya, ada kalanya dia nak melawa. Sebelum ini, dia memang tak bertudung dan setakat ini, dah setahun dia pakai tudung,” katanya.

Kata Yoony lagi, dia sudah berbincang dengan Nazira mengenai kecaman netizen. Ujarnya lagi, dia tidak pernah memaksa isterinya untuk bertudung.

“Saya dah bincang dengan dia mengenai kecaman. Dia cakap, mungkin untuk letakkan (gambar) di Instagram, belum masanya.

“Saya dan dia masih muda lagi. Di media sosial, memang dia bertudung. Kalau di luar, ada masanya dia bertudung dan tidak. Saya memang tak pernah paksa dia untuk tukar penampilan atau apa, sebab saya pun begini (imej). Jadi, saya okay,” katanya.

Yonny dan Nazira selamat mendirikan rumah tangga pada 20 November lalu di Duchess Place, Ampang selepas sebulan mengikat tali pertunangan.


Shuk Sahar Terpaksa Jual Rumah Walau Berat Hati

Baru-baru ini, pelawak Shuk Sahar memaklumkan mahu mahu menjual rumah banglo miliknya pada harga RM1.2 juta kerana memerlukan wang untuk meneruskan kehidupan.

Beberapa hari lalu, Shuk memberitahu rumahnya terletak di Denai Alam, Shah Alam itu sudah ada pembeli dan sudah pun membayar wang pendahuluan.

Terbaru, menerusi sesi live TikTok, Shuk mengakui masih sayang akan rumahya itu namun disebabkan sudah hampir 5 bulan tiada tawaran bekerja untuk membayar RM4,000 setiap bulan untuk rumah berkenaan.

Ketika sesi live itu, Shuk turut berkongsi cerita diawal pembelian rumah tersebut dari tapak rumah sehingga ianya dibangunkan.

Shuk turut memberitahu dia juga pernah disaman disebabkan menambah ruangan lain di rumahnya serta terkenang momen dimana dia menjalani kuarantin di rumah berkenaan sedangkan masih belum didiami lagi.

Dalam pada itu, Shuk berkata dia mempunyai masa beberapa hari lagi untuk setuju menjual rumah berkenaan atau mungkin ada yang berminat untuk menyewa rumahnya itu.

Terdahulu, Shuk berkata dia mahu menjual rumah berkenaan kerana perlu menjelaskan hutang kad kredit dan cukai Lembaga Hasil Dalam Negeri (LHDN).


Nora Danish Nak Anak Perempuan, Suami Kata Akan Usahakan

Baru-baru ini perkongsian pelakon Nora Danish menjadi perhatian ramai apabila menyatakan hasrat mahu memiliki anak perempuan.

Menerusi entri itu, Nora memberitahu anak bongsunya, Ney Ney turut mahukan seorang adik perempuna serta memintanya untuk ‘membeli’ di Lazada.

BACA: Nora Danish Lebih Rela Pencuri Masuk Rumah Atau Pegang Ular Dari Nampak Hantu

“Saya rasa, saya perlukan anak perempuan la. Ada sesiapa nak jual? Heheh. NeyNey suruh beli adik perempuan dia di Lazada,” tulisnya.

Perkongsian Nora itu mendapat pelbagai reaksi daripada netizen yang terhibur dengan permintaan Ney Ney itu kerana mahu membeli adik perempuan.

Malah, rata-rata netizen turut bersetuju jika Nora menambah cahaya mata dan jika dikurniakan anak perempuan pasti comel seperti pelakon itu.

Sementara itu, komen suaminya iaitu Nedim Nazri turut menjadi perhatian apabila meminta netizen supaya bersabar kerana dia akan usahakan.

Nora dan Nedim mendirikan rumah tangga 30 Mac 2017 dan dikurniakan Mohamed Neqayl yang kini berusia empat tahun.

Nora juga turut mempunyai seorang anak lelaki Putra Rayqal hasil perkongsian perkahwinan bersama Rizal Ashram Ramli serta seorang anak tiri Mohamed Nedri.


Saman Kakak Ipar, Keputusan Kes Ali Puteh Bakal Terjawab Esok

Selepas hampir dua tahun berlalu, keputusan kes saman Ali Puteh terhadap kakak iparnya, Nor Hidayah akan diketahui di Mahkamah Sesyen Kuala Lumpur esok.

Menurut Ali Puteh, dia menyerahkan perkara itu kepada kebijaksanaan hakim untuk membuat keputusan serta berserah kepada Allah. Ali berkata tindakan yang diambil olehnya itu adalah untuk Allahyarham abangnya Abam Bocey dan arwah ibu mereka, Sabariah Arshad.

“Selepas apa yang terjadi semasa prosiding mahkamah, saya berharap ada sinar pada saya sekeluarga yang dianiaya. Allah uji saya sekeluarga apabila benda yang kita tak buat, orang kata kita buat. Mula-mula agak panas dan geram apabila benda ini tular.

“Kecaman yang diterima itu amat luar biasa. Namun selepas itu, satu demi satu jalan yang kami nampak apabila Allah tunjukkan jalan,” katanya.

Dalam pada itu, Ali berkata ramai netizen yang pernah mengecamnya tampil meminta maaf kepadanya. Malah, Ali berkata dia tidak terasa hati dengan komen netizen kerana baginya mereka tidak tahu hal sebenar.

“Saya kini dah tak takut dengan kecaman netizen sebab sudah berkali-kali jumpa mereka yang maki hamun di balai polis. Ada juga yang jumpa di luar dan ada yang datang rumah. Ada juga yang hanya kirim video mohon maaf.

“Semuanya mohon maaf sebab tak tahu-menahu apa yang terjadi. Sikit pun saya tak simpan dalam hati sebab saya tahu mereka ini tak tahu menahu dan hanya komen sesuka hati,” katanya.

Terdahulu, kontroversi antara Hidayah dan Ali tercetus apabila kakak iparnya memfailkan saman terhadapnya sekeluarga dengan jumlah terkumpul mencecah RM900,000.

Saman yang dibuat Hidayah itu menuduh Ali mengambil harta arwah abangnya Abam Bocey dan harta anak yatim. Antara tuduhan lain yang difailkan adalah tuntutan faraid, tuntutan hak penjagaan anak, tuntutan kereta dan sebagainya.


Cuti Sekolah Pergi Mana Tu? Meh Tengok List Yang Kami Bagi Ini

Yayy!!! Cuti sekolah dah mula. Jom jalan-jalan! Tentu ada yang nak pergi bercuti kan? Dah plan ke nak bawa anak pergi mana tu..Apa-apa pun jangan lupa sentiasa patuhi SOP tau. Jaga diri dan keluarga.

Bagi anda yang belum tahu lagi nak pergi mana cuti sekolah nanti, jangan risau. Anda boleh jer pergi taman tema yang kami listkan ini. Banyak aktiviti yang anda boleh lakukan nanti! Sesekali pergi tempat macam ni baru adverture gais. Boleh cipta banyak memori menarik dengan kesayangan anda tu.

Dan paling wow, tempat yang anda nak pergi nanti akan ada promosi hebat tau. Macam mana tu? Haa, anda boleh dapatkan tiket anda di Klook! Kami pasti dengan adanya promosi hebat dari Klook ini, pasti buat anda tak sabar nak pergi bawa anak-anak ke tempat yang akan kami listkan nanti.

Antaranya promosi Beli 1 Percuma 1 tiket pada 18 dan 25 Februari nanti serta diskaun RM30. Wow! Boleh tengok info lanjut DI SINI.

Untuk info anda, Klook ialah platform tempahan untuk aktiviti pelancongan dan perkhidmatan terkemuka di dunia tau. Klook akan membantu anda yang ‘kaki melancong’ ini untuk menempah dan explore moment terbaik yang anda boleh lakukan di mana-mana, pada bila-bila masa sahaja. Wah, betul awesome bila guna Klook ini.

Eh, tak nak buang masa lagi, jomlah tengok senarai taman tema yang anda boleh terjah!

Lawati Aquaria KLCC di Kuala Lumpur, dinobatkan sebagai salah satu daripada lima akuarium teratas di Asia Terokai sehingga 5,000 haiwan daratan dan lebih daripada 150 spesis makhluk air yang dipamerkan di akuarium tercanggih mereka dengan jalan sepanjang 90 meter di bawah air.

Kunjungi Zoo Negara Malaysia yang berkeluasan 110 ekar dan terletak hanya 5km dari bandar Kuala Lumpur. Anda boleh Lihat lebih daripada 5,137 haiwan dari 476 spesies mamalia, burung, reptilia, amfibia, dan ikan.

Luangkan masa anda seharian bermain air atau dengan melakukan aktiviti-aktiviti lasak di Sunway Lagoon Kuala Lumpur ini. Ada 90 permainan dan tarikan termasuk Vuvuzela yang terkenal, Monsoon 360, Jungle Fury, Pirates Revenge, dan banyak lagi!

Bukan itu jer, anda juga boleh terokai semua 6 zon bertema Nickelodeon: Amusement Park, Scream Park, Water Park, Nickelodeon Lost Lagoon, Wildlife Park, dan Extreme Park. Temui lebih dari 150 spesies haiwan dan terokai pelbagai habitatnya di Wildlife Park.

ESCAPE Theme Park memegang Rekod Dunia Guinness kerana mempunyai Tiub Gelongsor Air Terpanjang di dunia. Cubalah lebih dari 30 aktiviti mencabar seperti zip line, gelongsor air, dan banyak lagi di ESCAPE Theme Park yang terletak di seberang Taman Hutan Telok Bahang, ESCAPE berjarak hanya setengah jam perjalanan dari Georgetown Pulau Pinang ini.

Nikmati hari yang menyeronokkan di taman tema Sunway Lost World of Tambun yang menarik ini dengan taman air, kolam air panas, persembahan, sesi membelai haiwan, memberi makan, dan lain-lain.

Anda juga boleh pergi ke Air Panas Lost World dengan pemandangan semula jadi hutan di sekitar anda yang tersedia pada waktu siang dan malam. Ada lagi, anda juga boleh cuba permainan taman hiburan dan eko pengembaraan yang sangat menyeronokkan untuk keluarga dan juga rakan-rakan!

Di KidZania KL anda boleh berikan anak-anak anda hari pembelajaran yang menyeronokkan dengan lebih 100 kerjaya menarik yang boleh mereka boleh cuba. Serius gais, menarik sangat. Boleh lah nak latih anak-anak anda untuk memberi inspirasi, keseronokan dan juga belajar benda baharu melalui interaksi yang realistik!

Nikmati hari yang best di LEGOLAND Malaysia dengan lebih 40 ride dan tarikan tersebar di 8 kawasan bertema berbeza! Wajib cuba gais.

Sesuai untuk keluarga dan rakan-rakan, taman tema indoor Skytropolis Genting Highlands ini menawarkan pelbagai tarikan untuk anda semua. Sesuai untuk semua peringkat umur! Anda juga boleh menikmati lebih daripada 20 ride dan tarikan baharu yang menarik di dalam Skytropolis Funland.

Luangkan hari yang penuh adrenalin di District 21, dan rasai reka bentuk dunia pasca apokaliptik masa hadapan bersama rakan dan keluarga anda. Terokai semua 10 tarikan pengembaraan indoor, mendaki, gelongsor, menunggang, melompat, free falling dan terbang.

Pembukaan taman tema air Splash Out Langkawi Water Theme Park yang terletak di pekan Kuah ini sekaligus menambah satu tarikan yang lain untuk pengunjung dalam dan luar negara ke Pulau Langkawi.

Yang pastinya, Splash Out Langkawi ini menjanjikan keseronokkan seisi keluarga dan teman-teman, malah taman tema air ini pilihan terbaik untuk anda beriadah bersama orang tersayang.

Amacam gais, dah pilih ke nak pergi mana? Ada 10 tempat tarikan yang anda boleh pilih. Yang penting anda dapatkan tiket melalui Klook okay. Bila anda dapatkan tiket dari Klook, anda boleh menikmati:

1. Harga terbaik dijamin (lebih murah daripada harga di kaunter tau)
2. Dapat keistimewaan untuk langkau barisan (dah tak payah berpeluh beratur panjang)
3. Ada tawaran kombo!

Okay, jom lihat pula diskaun yang bakal anda dapat jika membeli tiket dari Klook ini.

1. Diskaun RM15 untuk semua Aktiviti dengan perbelanjaan minimum RM180 menggunakan kod
2. Diskaun RM30 untuk semua Aktiviti dengan perbelanjaan minimum RM180 untuk pengguna baharu Klook menggunakan kod

Ada lagi gais, anda juga boleh menikmati diskaun 50% untuk flash deals yang akan berlaku pada 18 dan 25 Februari 2022 ini untuk tarikan dan aktiviti teratas dari Klook (senarai & jadual penuh di bawah) Save the date tau!

1. Aquaria KLCC: Beli 1 Percuma 1 tiket Dewasa sahaja
2. Kidzania KL: Beli 1 tiket Percuma 1 Kanak-kanak sahaja
3. Langkawi Skycab Cable Car: Beli 1 Percuma 1 Tiket Dewasa Pemegang Pasport Malaysia sahaja
4. LEGOLAND Malaysia: Beli 1 Percuma 1 tiket Dewasa sahaja
5. Sunway Lagoon: Beli 1 tiket Dewasa Percuma 1 Malaysia sahaja

1. Zoo Negara: Beli 1 Percuma 1 tiket Dewasa sahaja
2. ESCAPE Penang: Beli 1 Percuma 1 tiket Dewasa sahaja
3. Sunway Lost World of Tambun: Beli 1 Percuma 1 tiket Dewasa sahaja

Jangan lepaskan tawaran flash ini tau! Anda boleh klik DI SINI untuk tempahan melalui halaman kempen sempena cuti sekolah ini. Selamat bercuti gais!


Jep Sepahtu Hadiahkan Sari Yanti Jam Tangan, Netizen Dedah Harga Ratusan Ribu Ringgit

Pejam celik 25 Februari ini genap lima tahun ulang tahun perkahwinan pelawak dan penyampai radio, Jep Sepahtu bersama pelakon Sari Yanti.

Baru-baru ini, perkongsian Sari Yanti menjadi perhatian ramai apabila menerima hadiah ulang tahun perkahwinan daripada suami tercinta.

BACA: Netizen Puji Muka Jep Sepahtu Hampir Sama Dengan Anak Tiri

Menurut Sari, hadiah diterimanya itu lebih awal dari tarikh sepatutnya serta mengucapkan terima kasih di atas hadiah istimewa itu.

Lebih menjadi perhatian, Sari turut memuat naik gambar menerima hadiah seutas jam tangan mewah dari jenama Franck Muller.

“Alhamdulillah. Anniversary gift came early . Thank you Sayang . Semoga Allah swt merahmati ikatan kita sampai syurga Jep Sepahtu,” tulisnya,

Perkongsian Sari itu mendapat pelbagai reaksi daripada netizen yang meluahkan rasa syukur serta ramai mendoakan agar perkahwinan mereka kekal hingga ke akhir hayat.

Namun, diruangan komen ada beberapa netizen melakukan carian harga jam tangan berkenaan serta mendedahkan ianya berharga ratusan ribu ringgit.

Sari Yanti dan Jep Sepahtu mendirikan rumah tangga pada  25 Februari 2017. Pasangan itu mempunyai tiga orang cahaya mata serta 2 orang anak dari perkahwinan terdahulu Sari Yanti.


Jom Zakat Secara Online, Semua Dalam ‘Satu Bumbung’ Saja!

Buat apa lah cari benda susah-susah kalau benda senang dah ada di depan mata? Ini baru awesome gais.

Anda mesti dah sedia maklum tentang zakat kan? Anda tahu tak yang sebenarnya ada cara yang lebih mudah untuk anda berurusan dengan zakat ini. Memang mudah amat, so teruskan membaca artikel ini sehingga habis kerana banyak ‘rahsia’ yang kami mahu bongkarkan! Jeng, jeng jeng…

Adakah anda sedar dan sedia maklum bahawa pihak zakat ada portal yang memudahkan urusan anda? Cakap jer nak info apa, nak buat urusan apa, di sinilah tempatnya. Hujung jari jer weh. Dah tak payah susah-susah nak walk-in ke pejabat zakat. Jimat masa anda di situ.

Apa yang anda boleh dapat? Anda boleh akses untuk membayar zakat secara online, membuat pengiraan menggunakan kalkulator online dan perkhidmatan LZS yang lain tanpa perlu beratur panjang! Nak pula sekarang ni musim pandemik kan, jadi kita dah boleh elakkan dari bersentuhan antara satu sama lain.

Bukan itu jer, portal zakatselangor.com.my ini juga akan memberikan manfaat dan perkhidmatan atas talian dengan info terkini dan sahih terus dari pihak Lembaga Zakat Selangor tanpa urusan pihak luar.

Informasi berkenaan bayaran zakat, jenis zakat, pengiraan zakat atau manfaat yang lain boleh didapati terus melalui portal ini. Daftar jer di portal ini okay! Lepas ni anda tak perlu bimbang scammer ke apa dah sebabnya anda boleh terus rujuk di sini sahaja.

Ada lagi gais, di portal ini juga anda lebih mengetahui tentang bantuan zakat dan permohonan online boleh dibuat kepada yang memerlukan secara online. Kriteria kelayakan penerima juga disediakan sebelum memohon. Wah mudahnya! Betul memudahkan urusan.

Lembaga Zakat Selangor juga akan memberi update terkini tentang pengagihan zakat kepada yang memerlukan di portal ini juga tau.

Di laman utama portal ini akan terletak sejumlah nombor berkaitan jumlah kutipan zakat terkini, jumlah penerima zakat terkini, bilangan kawasan yang telah menerima bantuan dari LZS sendiri.

Selain itu, portal zakat ini juga akan mempamerkan promosi terkini tentang kempen terkini berkaitan usaha pengumpulan zakat di Selangor.

Kempen tersebut juga disediakan mengikut durasi yang telah ditetapkan akan dipamerkan di bahagian promosi dan juga kempen berkaitan zakat akan dipamerkan di bahagian utama portal Zakat Selangor untuk memberi ‘awareness’ kepada pengunjung portal bagi turut serta dengan kempen.

Portal Lembaga Zakat Selangor turut memberi update tentang cara permohonan terkini kepada yang layak menerima. Anda jangan risau, ‘guideline’ juga disediakan kepada anda yang ingin memohon dan juga kriteria diberikan secara jelas sebelum anda mendaftar.

Anda boleh mendapat update terkini di laman utama, contohnya bantuan zakat pelajar IPT yang sedang dibuka bagi yang layak menerima. Haa begitu, jelas tak? Portal zakat Selangor ini memang betul membantu anda tau.

Apa gunanya smartphone mahal-mahal tapi tak menggunakannya? Sambil-sambil anda scroll FB, IG, TikTok apa tu, anda boleh jer buka kejap portal rasmi zakatselangor.com.my di bahagian laman utama portal untuk menyelesaikan urusan anda.

Anda buka pilihan yang disediakan di situ, antaranya anda boleh mengira zakat menggunakan kalkulator zakat, pilihan membayar online, dan pilihan menyemak rekod bayaran.

Kalau nak lagi up-to-date, anda boleh guna aplikasi Zakat Selangor. Caranya, muat turun jer dari Google Play. Tak kisahlah anda pengguna iOS atau Android ke, anda muat turun aplikasi Zakat Selangor ini untuk memudahkan lagi segala urusan berzakat anda tu.

Aplikasi ini juga turut menyediakan pilihan untuk membayar secara online, info terkini, waktu solat, cawangan terdekat dan pelbagai kemudahan lain. Segala rekod anda juga akan disimpan dalam akaun anda yang berdaftar nanti.

Amacam? On tak on? Barulah dapat membayar zakat secara pantas dan selamat!

Sembang LZS merupakan program bual bicara yang memberi informasi terkini tentang isu dan topik hangat berkaitan zakat. Apa yang menariknya, ada panel istimewa dan berpengalaman yang dijemput untuk membicarakan topik tersebut.

Setiap episod Sembang LZS ini juga akan merangkumkan topik berbeza berkenaan isu zakat terkini di Malaysia. Antara topik yang dibawakan ialah Rahsia Zakat, Kripto adalah Aset ataupun Matawang, Gajet Sebagai Gedung Pahala dan pelbagai topik menarik akan dibincangkan setiap bulan.

Macam geng anak muda yang masih lagi tidak tahu tentang zakat ini, anda boleh tonton program yang banyak memberikan manfaat ini dan mendapat pencerahan awal tentang pembayaran zakat yang perlu dilunaskan.

Mana nak tengok? Haa, anda boleh tonton program Sembang LZS ini melalui Facebook LZS di LINK INI.

Oh ya, podcast Sembang LZS pun ada tau. Jadi ianya memudahkan generasi muda macam anak atau diri anda sendiri untuk mengetahui info terkini tentang zakat melalui aplikasi di telefon pintar masing-masing! Barulah ikut trend terkini. Tak gitu?

Generasi muda akan mendapat peluang mendengar dari pakar-pakar industri serta dapat mengumpulkan informasi yang berguna melalui episod Sembang LZS yang dibawakan di dalam podcast di Spotify dan google podcast. Tidak kira di mana anda berada, di dalam kereta mahupun di tempat awam, bila-bila masa saja anda boleh dengar! Link DISINI.

Diharapkan artikel kami ini dapat membantu anda mengenai info tentang portal Zakat Selangor ini. Mudah jer, hanya guna hujung jari. KLIK DISINI!

Untuk info lanjut boleh ke media sosial Zakat Selangor iaitu di Facebook, Instagram, Twitter dan juga YouTube.


Aaron Aziz Dedah Hidap Tumor, Doktor Saran Perlu Jalani Pembedahan

Perkongsian pelakon Aaron Aziz mengejutkan ramai apabila mendedahkan dia kini menghidap penyakit tumor yang semakin membesar.

Menerusi perkongsian di Instagram itu, Aaron memaklumkan dia perlu menjalani pembedahan dan berehat selama dua bulan namun terpaksa menunda kerana komitmen kerja.

Dalam entri tersebut, Aaron turut memuat naik gambarnya dimasukkan ke dalam mesin MRI serta memaklumkan tumornya itu semakin membesar.

“90 minit berada dalam benda ni (MRI), doktor kata saya perlukan pembedahan dan cuti sakit selama dua bulan, tapi tak boleh sebab banyak projek yang sedang berjalan sekarang ni.

“Jadi buat masa ni saya hanya guna ubat untuk hilangkan sakit. Bekerja dalam kesakitan, hanya Allah tahu apa yang saya rasa,” katanya.

Perkongsian Aaron itu mendapat pelbagai reaksi daripada netizen yang mendaoakan agar pelakon itu diberikan kesembuhan dan dipermudahkan urusan.

Terdahulu, Aaron pernah mendedahkan bahawa dia mengalami masalah dibahagian saraf sejak lapan tahun lalu hingga terpaksa keluar masuk hospital.


“Ibu Dari Dulu Memang Kurus, Tiada Kena Mengena Ketagihan Dadah”

Meskipun ada segelintir pihak merasakan Puteri Balqis dipergunakan oleh ibunya, Norashikin Mohd. Aziz namun pelakon itu berkata sudah menjadi tanggungawabnya sentiasa bersama ibu ketika susah senang.

Menurut gadis berusia 15 tahun itu, biarpun apa terjadi ataupun ibunya dikecam teruk dia tetap akan mempertahankan syurganya itu.

BACA: Puteri Balqis Mohon Maaf, Harap Mia Sara Tak Ulangi Perbuatan Sama

“Sebab dia ibu kan. Ibu saya dikecam satu Malaysia, saya seorang sahaja yang akan mempertahankan dia. Siapa lagi. Kalau nak harapkan orang lain sebenarnya, ada sahabat-sahabat yang sentiasa berada dengan kami tapi mereka tak nak dengar.

“Jadi, saya yang akan lantangkan suara untuk ibu dan apabila ibu menulis, saya yang angkat kata-kata indah ibu sebab saya anak dia,” katanya.

Menjawab tuduhan orang ramai bahawa ibunya seorang penagih dadah, Balqis berkata ibunya sememangnya kurus sejak dahulu lagi dan tiada kaitan dengan ketagihan dadah.

“Apabila mereka cakap tentang addiction (ketagihan dadah) apa semua, saya cuma boleh cakap, ibu dari dulu orangnya memang kurus.

“Masalah metabolisme. Jadi, memang tiada kena mengena dengan addiction. Kalau bercakap dengan ibu, orangnya sangat indah. Kata-kata yang keluar dari mulutnya sangat poetic (berpuisi).

“Jauh beza kalau nak disamakan dengan addiction. Sejak bila? Dan fitnah itu besar tapi saya tak boleh tutup mulut orang,” katanya.

Dalam pada itu, Balqis berkata siapa lagi yang akan mempertahankan ibunya jika bukan dirinya. Ujarnya, dia tidak mahu jadi Balqis dulu yang gagal pertahankan ibunya.

“Saya akan lantangkan suara apabila netizen cakap, tak usah pertahankan ibu sangatlah, menjengkelkan dan sebagainya. Saya nak tanya, siapa lagi nak pertahankan kalau bukan saya?

“Saya sahaja yang ada dan saya akan terus pertahankan ibu. Saya tak nak jadi Aqish yang dulu, yang gagal untuk pertahankan ibu kerana itu satu kesilapan besar. Jadi sekarang ini, saya tak kisah apa orang nak cakap, annoying (menjengkelkan) ke, itu ibu saya,” katanya.


Ashraf Muslim Dedah Masih Ramai Lelaki Minta Tips Poligami

Kini menjalani kehidupan bahagia bersama dua isteri, Noor Dayana Lokman dan Wan Sakinah Ahmad Saburi, pelakon Ashraf Muslim berkata masih ramai lelaki meminta tips poligami daripadanya.

Menurut Ashraf, hampir setiap hari ada mesej diterima daripada lelaki termasuk rakan-rakan yang bertanya tip berkaitan poligami.

“Macam-macam yang ditanyakan. Cuma, ada mesej yang saya jawab dan ada juga tak berkesempatan nak balas. Namun, saya okay saja untuk menjawab,” katanya.

Dalam pada itu, Ashraf mengakui poligami sememangnya dilihat ‘manis’ bagi lelaki namun ianya ‘pahit’ buat kaum wanita.

“Kelaziman tips yang ingin diketahui pastinya membabitkan keharmonian rumah tangga dengan dua pasangan. Begitu juga dalam menjaga hati dan perasaan isteri-isteri,” katanya.

Untuk rekod, hasil perkongsian hidup Ashraf dengan Noor Dayana, mereka dikurniakan seorang anak lelaki, Anas Ashraf, 7.

Manakala, bersama Wan Sakinah, mereka dikurniakan tiga cahaya mata iaitu Sarah Ashraf, 8, Adam Ashraf, 7, dan Safiyyah Ashraf, 3.


Mungkin Ini Hadiah Yang Sesuai Untuk Mak Anda Di Rumah Tu, Pasti Love!

Kalau anda antara orang yang pening nak belikan hadiah yang menarik untuk ibu atau mak-mak di rumah tu, jangan risau. Anda baca sampai habis artikel ini kerana mungkin apa yang kami listkan nanti terselit ‘hadiah’ yang sesuai untuk anda belikan kepada emak anda!

Hadiah ni bukan perlu tunggu hari lahir atau hari-hari istimewa jer untuk kita nak berikan pada emak tersayang. Kalau anda ada ‘rezeki lebih’ boleh jer nak hadiahkan pada emak kita. Lagi berkat kehidupan kita tau. Emak pun senyum sampai telinga. Betul tak?

Jadi, meh sini kami listkan pada anda hadiah yang jarang-jarang sekali orang belikan tapi kami pasti emak anda pasti jatuh cinta. Selalunya orang kasi bunga, kek, baju, tapi tu dah biasa sangat dah. Haa..kali ini kita cari barang rare sikit okay!

Emak yang kalau duduk di rumah atau pun suri rumah sepenuh masa memang akan sukakan barangan rumah. Kalau tak percaya, anda boleh tanya emak anda sendiri. Hehe.

Sebenarnya bila ada barangan rumah seperti barangan elektrik macam periuk elektrik ke, pembakar roti, vacuum, oven, microwave dan sebagainya; ianya dapat membantu dan memudahkan kerja mereka sehari-hari tau. Barulah seronok jer dia kat rumah tu. Buat kerja pun laju gais. Semangat lain machiam sikit!

Kalau dengar emas jer mesti ramai yang kecut perut. Mana taknya boleh tahan mahal juga tu. Takpe, jangan risau. Kalau anda ada adik beradik ramai, boleh jer kongsi duit ramai-ramai untuk hadiahkan pada emak kesayangan anda tu. Beli sebentuk cincin pun dah kira on!

Mungkin ada di antara anda jarang hadiahkan perabot untuk emak. Sebenarnya kalau anda hadiahkan perabot, kami pasti mereka love sangat tau! Meriah nanti rumah tu ha.

Antaranya anda boleh pilih meja kopi, sofa, set meja makan. Tak pun bagi hadiah kerusi meja makan pun dah okay gais. Meja masih kukuh, anda boleh jer nak belikan kerusi sahaja.

Ha dah alang-alang tu, anda boleh beli kerusi meja makan dari Rozel! Macam yang anda tahu lah, Rozel antara jenama terkenal dengan perabot yang cantik, moden, tahan lama dan fleksibiliti. Sementara dorang tengah ada sales sekarang ini, anda bolehlah usha-usha kerusi meja makan yang tengah hot sales sekarang ini.

Jangan pandang ringan dengan perabot tau, sebenarnya ada perabot baharu ini umpama terapi diri. Pasti emak anda suka punya.

Bermula SEKARANG hingga 13 Mac ini, harga kerusi meja makan serendah RM299 sahaja! Wah, murahnya. Branded lagi gais. Bayangkan emak anda bila dapat hadiah macam ni, mesti tak lekang dengan senyuman.

Kerusi meja makan bukan hanya untuk rasa selesa apabila anda duduk di atasnya, ia juga perlu kelihatan cantik dan sedap mata memandang.

Rangkaian dari Rozel ini mempunyai keseimbangan yang sesuai agar anda selesa. Ia juga boleh didapati dalam pelbagai gaya, jadi anda pasti dapat pilihan yang sesuai dengan emak anda tu. Reka bentuk dari Rozel ini juga cantik sangat. Nice kalau sepadankan dengan meja makan di rumah tu. Oh ya, kalau anda nak beli satu set meja makan termasuk kerusi pun boleh tau.

Anda boleh usha di gambar yang kami lampirkan di atas atau boleh jer terus klik LINK INI

Apa yang paling bestnya, jika anda berminat untuk membuat pembelian secara ansuran, Rozel ada menyediakan kemudahan bayaran secara ansuran dengan 0% faedah sehingga 24 bulan. Fuh! Betul nikmat nih.

Anda juga boleh ‘melawat’ Virtual Showroom mereka di LINK INI  dan juga boleh check di mana showroom terdekat yang anda boleh pergi di LINK INI

Jadi apa lagi gais, anda boleh pilih jer mana barang yang sesuai untuk dijadikan hadiah buat mereka. Kami pasti sekecil-kecil hadiah yang anda berikan pun, emak dah rasa bahagia dah.

Untuk info lanjut anda boleh layari laman website Rozel, Facebook  dan Instagram Rozel.

#RozelMY #contemporary #fusion #tailored #opulent #sculpted #architectural #traditional #luxurious #timeless #classic #essential #elegant #rozel #sofa #furniture #leather #livingroom


Sajat Minta RM2 Juta Kalau Mahu Dia Balik Malaysia

Meskipun usahawan sensasi kosmetik Sajat atau nama sebenarnya Muhammad Sajjad Kamaruz Zaman dilihat tenang meneruskan kehidupan barunya di Australia, namun netizen tetap mengikuti perkembangannya di sana.

Baru-baru ini tular video Sajat memberitahu ada netizen memintanya untuk balik ke Malaysia. Katanya, dia hanya akan pulang jika ada yang sanggup memberinya sebanyak RM2 juta.

Menurut Sajat, untuk apa lagi dia pulang ke tanah air kerana kehidupannya di Malaysia sudah hancur serta bertanyakan kembali kepada netizen untuk apa dia balik.

“I balik Malaysia apa I dapat? Cuba cakap dengan I. Kalau RM2 juta you bagi I baliklah. I dah hancur segala-galanya dekat Malaysia tu. RM2 juta bawak mai baru I balik,” katanya.

Kata Sajat lagi, jika di Malaysia dia tidak boleh memakai pakaian yang dinginkannya kerana jika terjadi bencana alam pasti ramai pihak akan meletakkan kesalahan padanya.

“Dekat sini I macam-macam dapat. Kalau I balik Malaysia, I tak boleh pakai baju macam ni yang terbelah-belah longkang bawah longkang atas sebab kalau I pakai nanti segala bencana alam dekat Malaysia semuanya daripada I.

“Baiklah PU, ustaz, ustazah, menteri agama semualah, bila Sajat pakai macam ni kita ni dah bersubahat dengan orang berdosa, tengok sekarang Tuhan marah,” katanya.

Dalam pada itu, Sajat berkata dia tidak mahu dipersalahkan lagi dengan bencana atau musibah melanda Malaysia. Katanya lagi, meskipun dia tiada bencana banjir tetap berlaku.

“Aku tak nak jadi mangsa benda macam tu semua. Kalau aku nak buat benda tak elok biar dekat sini je. Korang biarlah dekat sana. Ni aku tak ada pun ribut taufan pun ada, banjir sana sini, tak nak pulak korang cakap macam tu,” katanya.


Netizen Tegur Hannah Delisha Jaga Aurat

Baru sahaja membuka akaun TikTok, rata-rata peminat Hannah Delisha teruja apabila pelakon dan penyanyi itu berkongsikan video pertama di aplikasi itu.

Menerusi video tersebut, Hannah dilihat sedang ‘cat walk’ menggayakan baju hitam lengan panjang dengan belahan leher berbentuk ‘V’ dipadankan dengan skirt labuh corak bunga-bunga.

Meskipun ramai memuji kecantikan pelakon kelahiran Singapura itu, seperti sudah dijangka ada segelintir netizen menegur Hannah supaya menutup aurat dengan sempurna.

Ada yang meminta Hannah supaya melonggarkan pakaiannya dan ada juga menegur cara pelakon itu memakai tudung apabila ada yang mengatakan bahagian lehernya terdedah.

Malah, ada yang mengatakan sebelum ini pelakon itu pakai tudung elok sahaja serta mendoakan Hannah terus istiqamah dalam menutup aurat.

Terdahulu, Hannah mula berhijab sejak penghujung tahun 2020. Pada Januari 2021, palakon itu memadam lebih 800 gambarnya tidak berhijab di Instagram miliknya.


Tak Hadir Sidang Media, Iqbal Akui Stress & Takut Nak Bercakap

Hanya mampu bertahan selama dua minggu sahaja, usahawan sensasi Ahmad Iqbal Zulkefli menepati ramalan apabila menjadi peserta pertama tersingkir Big Stage 2022.

Difahamkan, selepas diumumkan tersingkir Iqbal terus keluar dari tempat konsert keadaan kesihatan yang tidak mengizinkan.

BACA: “Gelupuh Mencelanak Lari, Tak Sihat Ke Atau Kau Takut Press?”

Selepas beberapa hari mendiamkan diri, Iqbal tampil memohon maaf di atas ketiadaannya pada sidang media selepas konsert.

Iqbal berkata dia bukanlah tidak sihat yang keterlaluan namun mengakui tertekan selepas membuat persembahan dan takut untuk bersuara pada malam itu.

“Terlebih dahulu, saya ingin meminta maaf atas ‘ketiadaan’ saya pada sesi sidang media selepas konsert berlangsung. Saya minta maaf sangat kepada pihak media yang menunggu.

“Mungkin saya bukanlah tidak sihat yang keterlaluan, tetapi pada masa yang sama perasaan saya bercampur stress selepas buat persembahan menyebabkan saya takut nak bercakap banyak malam itu.

“Saya takut akan menjadi terlalu panas dengan isu-isu berkaitan. Sekali lagi, saya memohon maaf,” katanya.

Terdahulu, hangat diperkatakan mengenai komen pedas Ajai selaku juri tetap Big Stage 2022 yang mengatakan bahawa Iqbal tidak dilahirkan sebagai penyanyi.


Bella Astillah Rasa Tak Layak Berada Di Mekah

Umum mengetahui, pasangan selebriti Aliff Aziz dan Bella Astillah kini berada di Tanah Suci Mekah menunaikan ibadah Umrah.

Semalam, Bella memuat naik perkongsian meluahkan rasa syukur apabila sudah pun selesai menunaikan ibadah tersebut serta bersyukur kerana dijemput untuk menjadi tetamu Allah

“Syukur Alhamdulillah. Selesai menunaikan ibadah umrah di Tanah Suci semalam. Alhamdulillah, Ya Allah ya tuhanku, terima kasih kerana sudi menerima kami hamba Mu yang hina dan kotor ini sebagai tetamu di rumahMu, Makkah Al Mukarramah.

“Jemputan ke rumah Allah S.W.T bukan kerana tingginya ilmu agama atau pendidikan, atau kerana banyaknya harta kekayaan yang dimiliki,” tulisnya.

Berkongsi pengalaman pertama kali melihat Kaabah, Bella berkata jantungnya berdegup laju dan merasakan dirinya tidak layak berada di rumah Allah itu.

“Sejurus melihat Kaabah,jantung berdegup laju, kaki rasa longlai, air mata tak tertahan kerana merasa diri terlalu kerdil dan tidak layak berada di rumahMu ya Allah.

“Tak sangka dapat bersama-sama dengan suami dan kedua orang tua saya untuk berada di depan Kaabah. Inilah hadiah yang paling bermakna dalam hidup saya. Semoga ini bukan kali yang terakhir,” tulisnya.


Nazim Othman Mahu Bawa Watak Askar

Pasti ramai tahu pelakon kacak Nazim Othman sering kali tampil dalam drama berkisarkan percintaan, watak anak orang berada dan CEO syarikat.

Baru-baru ini, perkongsian Nazim menjadi perhatian ramai apabila memuat naik video memaparkan sekumpulan askar menamatkan latihan mereka. Nazim juga turut memaklumkan kepada pihak produser diluar sana bahawa dia bersedia untuk memegang watak sebagai askar.

“Kepada para produser tersayang, selain watak sebagai anak CEO Megah Holdings, saya juga bersedia untuk memegang watak seperti ini. Pada masa akan datang, tolong pertimbangkan saya. Terima kasih,” katanya.

Perkongsian Nazim itu mendapat reaksi daripada pengarah dan penerbit, Sheila Rusly yang mengatakan akan menawarkan watak sedemikian.

Sheila sempat mengusik sama ada Nazim berani atau tidak untuk berdepan dengan Sarjan Qamar yang ganas dan Mem Maria, watak dalam drama bersiri Leftenan Zana terbitannya.

Komen Sheila itu dibalas oleh Nazim yang mengatakan dia juga boleh menjadi seorang yang ganas. Ujarnya, selama ini ramai sangkakan dia seorang yang lembik.

Sementara itu rata-rata netizen menyokong pelakon itu untuk mencuba watak yang jauh berbeza daripada karakter yang pernah dilakonkan sebelum ini.


Nana Mahazan Menangis Setiap Hari Tengok Muka Penuh Jerawat

Meskipun memasuki industri hiburan menerusi program realiti nyanyian Akademi Fantasia, pengacara Nana Mahazan tidak terkilan rezekinya tertulis dalam bidang pengacaraan.

Nana turut meluahkan rasa syukur kerana bidang pengacaraan membuatkan dia lebih yakin untuk terjun dalam dunia perniagaan produk kosmetik dan makanan jenamanya.

“Saya percaya sekalipun pintu dunia seni yang membuka jalan dan pintu rezeki, jaminan itu belum tentu selamanya. Jadi saya percaya apa yang tertulis membuka 1001 rahsia dan hikmah. Namun sesungguhnya, Allah sebaik baik perancang.

“Suara yang saya ada dan jaja selama ini biarpun tidak kepada fokus utama menjadi penyanyi atau pelakon, tapi digunakan untuk mengacara dan berceloteh. Tetap ada kaitan, dekat dengan diri atau timbal balik.

“Suka melawa dan bersolek itu perkara biasa. Itu juga antara sebab mengapa saya memilih dunia perniagaan kecantikan menerusi Nana Mahazan Beauty sejak 2018,” katanya.

Berkongsikan mengenai bagaimana dia memulakan perniagaan kecantikan, Nana berkata dia pernah berdepan masalah kulit yang teruk hingga hilang keyakinan diri.

Nana berkata dia kerap menangis setiap kali melihat wajahnya di cermin. Bagaimanapun, dia meluahkan rasa syukur suaminya sentiasa memberi semangat.

“Saya sendiri tahu bagaimana diselubungi perasaan sedih kerana tiada keyakinan diri. Saya boleh faham fasal pergelutan mereka yang diburu keresahan sebab kulit wajah teruk.

“Ironinya saya melalui fasa itu pada tahun 2017. Saya alami masalah kulit atau timbul jerawat dan bintik merah kerana pori tersumbat dek pelbagai masalah melanda.

“Suami saya sendiri menjadi saksi paling dekat melihat saya ada dalam keadaan itu. Masa itu, saya akan tengok cermin sambil menangis setiap hari. Suami juga yang selalu suntik semangat tanpa gagal untuk saya cuba tip atau produk itu dan ini,” katanya.

Dalam pada itu, Nana berkata lebih setahun dia mencuba pelbagai jenis produk kulit. Ujarnya, dia membuat keputusan untuk memasarkan jenama produk penjagaan kulit sendiri pada 2020 selepas ramai melihat perubahan wajahnya.


Shuib Nak Melamar Adik Heliza Helmi?

Tiada angin tiada ribut, baru-baru tular di media sosial apabila adik kepada Heliza Helmi iaitu Hazwani Helmi dikaitkan dengan pelawak, Shuib Sepahtu.

Bagaimanapun, Hazwan mengatakan khabar angin itu tidak benar sama sekali serta mengakui terkejut mendengar gosip berkenaan apatah lagi dia tidak kenal Shuib secara peribadi.

“Terkejut macam mana wujud gosip itu… memang tak benar sama sekali. Rasanya Shuib pun terkejut agaknya sebab kami memang tak pernah berjumpa, tak pernah berhubung dan tak pernah ada urusan.

“Semasa saya dapat tahu berita ini saya baru balik kelas, ada orang tag di Instagram… tertanya bila masa pula kena kaitkan dengan Shuib ni? Terkejut tapi tak ada la ambil masa lama sangat sebab tahu benda ni tak betul. Saya hanya kenal dia sebagai pelawak dan artis sahaja, tak kenal secara peribadi,” katanya.

Hazwani berkata dia masih sibuk dengan pengajian serta meminta netizen supaya menapis berita yang dibaca di media sosial terlebih dahulu.

“Tak tahulah orang reka ke apa cerita itu… zaman sekarang ni apa-apa gosip kena tapis dulu.

“Perjalanan saya pun jauh lagi, sekarang ni pun tengah sibuk dengan pengajian sarjana muda. Apa-apa pun saya sentiasa mendoakan yang terbaik untuk semua pihak,” katanya.


Bekas Kekasih Wani Kayrie Muncul Kembali Lepas Pakai Kereta Mewah

Bulan lalu, penyanyi dan pelakon Wani Kayrie berkongsi berita gembira apabila berjaya membeli kereta mewah jenis Mercedes-Benz CLA180 bernilai RM192,000.

Wani mendedahkan selepas dia memiliki kereta mewah, ramai lelaki cuba mendekatinya termasuk kekasih lama yang pernah meninggalkannya muncul kembali. Namun, Wani berkata dia mahu memandang ke hadapan dan memberikan fokus pada kerjaya seninya.

“Tidak dinafikan, ada jejaka tidak dikenali menghantar mesej langsung untuk berkenalan. Malah, kekasih lama juga muncul semula secara tiba-tiba.

“Tetapi, saya enggan terlalu memikirkannya kerana bagi saya, manusia datang dan pergi dalam hidup. Jadi, saya lebih suka membiarkan ia berlalu begitu sahaja.

“Lagipun, saya masih muda dan perjalanan masih panjang untuk mengecapi impian dalam hidup. Jadi, buat masa ini, saya hanya ingin memberikan fokus kepada kerjaya seni,” katanya.

Dalam pada itu, Wani berkata selepas memiliki kereta mewah dia menyimpan hasrat untuk membeli rumah yang selesa untuk keluarganya.

“Selepas kereta, saya ingin memiliki rumah untuk dijadikan sebagai pelaburan. Lagipun, kerjaya saya memang sepenuhnya dalam bidang seni, jadi saya perlu bekerja dengan lebih gigih untuk membeli rumah pula.

“Kediaman adalah salah satu pelaburan baik. Jadi, sasaran saya membeli rumah bagi persiapan masa depan,” katanya.

Terdahulu, Wani berkata berkata dia sudah lama idamkan memiliki kereta sendiri dan kereta tersebut adalah hasil titik peluhnya yang bertahun mengumpul duit.


Zizan Razak Umum Tarik Diri Dari Dunia Forex

Perkongsian pelakon dan pelawak Zizan Razak menjadi perhatian apabila mengambil keputusan untuk tidak melibatkan diri lagi dalam bidang pelaburan Forex.

Menerusi entri dimuat naik di Instagram, Zizan berkata dia berbuat demikian atas sebab tertentu namun tidak berkongsikan lebih lanjut mengenai keputusannya itu.

“Assalamualaikum semua. Hari ni Zizan telah mengambil keputusan untuk menarik diri dari dunia Forex atas alasan tertentu.

“Doakan yang baik-baik untuk Zizan dan untuk semua. Semoga Allah memberkati kita bersama,” tulisnya.

Perkongsian Zizan itu mendapat pelbagai reaksi daripada netizen yang menyambut baik keputusan pelawak itu yang memilih untuk mendapatkan sumber rezeki yang ‘bersih’ berbanding pelaburan itu.

Umum mengetahui, pelaburan tukaran mata wang asing atau forex disahkan haram kerana ia melibatkan harta ribawi iaitu mata wang dan mengandungi unsur-unsur riba.


“Gelupuh Mencelanak Lari, Tak Sihat Ke Atau Kau Takut Press?”

Hanya mampu bertahan selama dua minggu sahaja, usahawan sensasi Ahmad Iqbal Zulkefli menepati ramalan apabila menjadi peserta pertama tersingkir Big Stage 2022.

Difahamkan, selepas diumumkan tersingkir Iqbal terus keluar dari tempat konsert keadaan kesihatan yang tidak mengizinkan.

BACA: Tiada Di Sidang Media Selepas Tersingkir, Iqbal Beritahu Tak Sihat

Laporan mengenai Iqbal itu turut mendapat perhatian pengacara sensasi Azwan Ali atau Diva AA yang memuat naik status di laman Twitter.

Menerusi statusnya itu, Diva AA mempersoalkan Iqbal adakah dia benar-benar tidak sihat atau takut dikecam media sewaktu sidang media berlangsung. Diva AA turut meminta Iqbal supaya berhenti dengan drama ‘bodoh’ serta mempunyai sifat malu dalam diri.

Terdahulu, hangat diperkatakan mengenai komen pedas Ajai selaku juri tetap Big Stage 2022 yang mengatakan bahawa Iqbal tidak dilahirkan sebagai penyanyi.


Dua Bulan Haid Tak Henti, Wawa Zainal Buang Alat Cegah Hamil

Pelakon Wawa Zainal membuat keputusan untuk membuang alat mencegah kehamilan implan yang dipasangnya selepas melahirkan cahaya mata keempat pada November lalu.

Menurut Wawa, sudah dua bulan kitaran haidnya tidak terkawal disebabkan pemasangan alat itu sekaligus menyukarkan untuk melakukan ibadah lebih-lebih lagi hampir tiba bulan Ramadan.

BACA: Kerap Menangis Sejak Lahir, Wawa & Aeril Tukar Nama Anak Bongsu

“Saya pasang implan memang sebagai perancang untuk jarakkan tempoh kehamilan. Namun disebabkan kitaran haid yang tidak terkawal saya rasa lebih baik buang sahaja.

“Sudah dua period saya tak berhenti. Tambahan pula kita nak sambut Ramadan tidak lama lagi, jadi kalau terus pasang alat ini saya tak tahu sama ada dalam keadaan suci atau tidak untuk berpuasa.

“Kalau ikut nasihat doktor, perlu tunggu selama tiga bulan, tetapi saya dah tak tahan. Jadi buka sahaja alat itu,” katanya.

Dalam pada itu, Wawa berkata dia akan membuat perancangan keluarga sendiri serta tidak menolak andai diberi rezeki hamil anak kelima dalam masa terdekat.

“Jadi sekarang ini kami buat perancangan sendiri sahaja untuk jarakkan usia kandungan. Tapi jika diberi rezeki anak dalam masa terdekat saya tidak menolak,” katanya.

Terdahulu, Wawa baru sahaja melahirkan cahaya mata keempat diberi nama Muhammad Fahri pada 30 November lalu.


Rumah Banglo Shuk Sahar Sudah Ada Pembeli

Sebelum ini, menerusi sesi live di TikTok pelawak Shuk Sahar memaklumkan mahu menjual rumah banglo miliknya pada harga RM1.2 juta.

Shuk berkata dia menjual rumah berkenaan kerana memerlukan wang untuk meneruskan kehidupan. Terbaru, Shuk memberitahu rumahnya terletak di Denai Alam, Shah Alam itu sudah ada pembeli.

BACA: Shuk Sahar Nak Jual Rumah Harga RM1.2 Juta, Perlukan Duit Untuk Teruskan Hidup

Menurut Shuk, dia mengakui sayang untuk menjual rumah berkenaan namun membuat keputusan itu kerana bimbang tidak mampu untuk menanggung komitmen.

“Alhamdulillah, rumah saya sudah ada pembeli dan bayar wang pendahuluan. Kalau boleh saya malas nak komen panjang. Macam saya cakap pada sesi siaran langsung di TikTok, saya perlukan wang dan ingin buat sesuatu yang baharu.

“Saya memang sayang nak jual rumah itu, tapi saya takut tak mampu nak tanggung komitmen. Jadi, keputusan nak jual adalah jalan terbaik,” katanya.

Kata Shuk lagi, dia nekal menjual rumah berkenaan kerana dalam masa yang sama perlu menjelaskan hutang kad kredit dan cukai Lembaga Hasil Dalam Negeri (LHDN).

“Ya, saya memang nekad. Kalau saya tak bayar nanti, rumah kena lelong pula. Susah pula kan. Jadi lebih baik jual dulu. Duit yang dapat itu nanti saya nak selesaikan hutang seperti kad kredit dan cukai LHDN,” katanya.

Ditanya mengenai kerjaya seninya sekarang, Shuk berharap dia dapat diterima semula dalam industri hiburan tanah air.

“Saya harapkan kalau ada peluang dalam industri lagi, saya masih nak bekerja. Siapa yang tak nak kerja kan?” katanya.

Terdahulu, Shuk memberitahu dia mahu menjual rumah berkenaan serta mahu menggunakan wang berkenaan untuk meneruskan kehidupan selepas jatuh berikutan kontoversi curang terpalitnya dirinya sejak beberapa tahun lalu.


“Nak Isteri Berhias? Suami Kenalah Trim Bulu Ketiak, Kain Pelikat Jangan Bau Kepam”

Baru-baru ini perkongsian cef selebriti dan penyanyi Dato Fazley Yaakob menjadi perhatian apabila membidas kenyataan seorang individu meminta isteri sentiasa berhias untuk suami. Menurut individu itu, isteri perlu berhias cantik di rumah kerana suami sudah menyediakan kelengkapan berhias.

Menerusi entri itu, Fazley berkata dia setuju bahawa isteri seeloknya berhias untuk suami di rumah tetapi jika mereka tidak penat apatah lagi selepas seharian bekerja kemudian balik berhempas pulas menguruskan rumah dan anak-anak.

“Memang betul isteri seeloknya berhias untuk suami di rumah, TETAPI, kalau tak penat lah kan? Yakni, lepas jaga anak, basuh baju, memasak, cuci pinggan, bersihkan tandas, kemas katil, beli barang di pasar, siapkan homework anak-nak.

“Handle perangai mak mertua (kalau yang jenis mak mertua tak sporting), siram bunga and pokok kat luar, kemas beranda rumah – ini semua sebelum pergi office dan selepas balik office,” katanya.

Kata Fazley lagi, isteri tak sempat berhias di rumah namun jika rumah terjaga luar dalam pun wanita itu tetap hebat.

Dalam pada itu, Fazley turut menegur suami yang mahu isteri berhias dirumah, tetapi bagaimana pula dengan mereka adakah mereka juga turut menjaga penampilan di rumah.

“Jadi kalau isteri kat rumah tak bersiap, tetapi keluar dan rumah semua di jaga elok, dah kira hebat dah tu? Suami nak isteri berhias? Suami pun kena lah trim bulu ketiak, mulut jangan bau petai, rajin mandi, jangan asyik pakai kain pelikat bau kepam,” tulisnya.

Tambah Fazley lagi, rumah tangga sebenarnya perlukan kerjasama antara dua belah pihak dan bukan tanggungjawab salah seorang sahaja.

Perkongsiannya itu mendapat pelbagai reaksi daripada netizen yang bersetuju dengan pendapat Fazley itu. Kata netizen ramai lelaki impikan isteri cantik namun kebersihan sendiri tidak terjaga.


Erma Fatima Tak Kisah Dikutuk Ambil Iqbal Zulkefli Berlakon

Dikecam teruk selepas menyertai program Big Stage, bagaimanapun, pengarah Erma Fatima mengambil tindakan berani menawarkan usahawan sensasi Ahmad Iqbal Zulkefli berlakon.

Sedar bahawa tindakannya itu mengundang kecaman netizen, Erma berkata dia mempunyai sebab tersendiri menawarkan Iqbal berlakon.

BACA: Tiada Di Sidang Media Selepas Tersingkir, Iqbal Beritahu Tak Sihat

“Selama ini, saya melihat Iqbal terlalu kerap berlakon dalam media sosial. Jadi, saya nak juga tengok adakah Iqbal berbakat di depan kamera.

“Justeru, saya menawarkan Iqbal berlakon dalam drama baharu berjudul Perempuan Itu yang bakal disiarkan di kaca TV3,” katanya.

Bagaimanapun, Erma berkata Iqbal perlu menghadiri uji bakat terlebih dahulu selama dua hari dan usahawan itu lulus dalam ujian berkenaan.

“Iqbal perlu menghadiri sesi uji bakat terlebih dahulu. Keputusan boleh berlakon atau sebaliknya ditentukan oleh pengarah drama, Isma Yusoof.

“Nyata, menerusi sesi uji bakat selama dua hari, Iqbal sangat komited hadir ke sesi latihan dan lulus dalam ujian,” katanya.

Kata Erma lagi, Iqbal hanya akan diberi watak pembantu memandangkan dia masih baru lagi dalam dunia lakonan. Tidak takut dengan kecaman netizen kerana memilih Iqbal sebagai pelakon, Erma berkata ada perkara lain yang lebih ditakuti olehnya.

“Jujurnya, ramai menghantar mesej peribadi meminta saya tidak mengambil Iqbal berlakon. Saya sendiri tidak tahu apa dosa Iqbal kepada mereka.

“Cuma, apa yang membuatkan saya risau kemungkinan saya dijadikan bahan kandungan media sosial seperti yang pernah dilakukannya terhadap individu lain sebelum ini.

“Masa nak bincang mengenai tawaran ini, saya pun bimbang akan keluar cerita tidak enak di laman maya. Jadi, saya minta rakan menemani saya. Sebelum berlaku perkara sedemikian, saya awal-awal lagi sudah beri amaran kepada Iqbal,” katanya.

Difahamkan, penggambaran drama Perempuan Itu yang turut menampilkan Zul Ariffin dan Mimi Lana bermula esok.


“Ayah Lama Menghilang, Kali Terakhir Berhubung 5 Tahun Lalu”

Menjawab kemusykilan ramai tentang keberadaan bapa kandungnya, Azizi Aziz, pelakon remaja Puteri Balqis berkata dia sendiri memilih untuk menjauhkan diri daripada bapanya.

Memetik laporan Kosmo! Balqis berkata bapanya sudah lama menghilang dan ketiadaan bapanya membuat dirinya menjadi lebih baik.

BACA: Puteri Balqis Mohon Maaf, Harap Mia Sara Tak Ulangi Perbuatan Sama

“Ayah lama menghilang, kami tak berhubung dan saya sendiri nak jauhkan diri sebab apabila dia tiada, saya jadi lebih baik,” katanya.

Menurut Balqis, kini hanya ibunya, Norashikin Mohd. Aziz tempat dia bergantung harap. Ujarnya kali terakhir berhubung dengan bapanya kira-kira 5 tahun lalu. Balqis mengakui sangat terluka dengan kelakuan bapanya namun tidak didedahkan apa yang telah dilakukannya.

“Waktu ada dia (ayah), saya berdepan tekanan kuat. Kali terakhir saya berhubung dengan ayah kira-kira umur 10 atau 11 tahun.

“Apa yang dia buat, sakit. Jadi, saya nak jauhkan diri. Sebab apabila saya hubungi dia pun, nampak ‘chemistry’ sudah tiada.

“Sekarang ibulah yang jadi ayah. Dia ibu dia jugalah ayah. Hidup saya complete (memadai), tak rasa missing (kehilangan). Sekarang ini, saya cuma ada tiga orang sahaja. Diri saya sendiri, ibu dan pengurus (Fariz),” katanya.

Ditanya mengenai kehidupan tanpa kasih sayang seorang bapa, Balqis berkata dia sudah biasa dan kasih sayang daaripada ibunya yang juga seorang bapa baginya sudah mencukupi.

“Saya okey sebab hidup saya dari dulu memang begini. Presence (kehadiran) ayah ada tapi dia punya effort (usaha) itu tiada. Jadi, sekarang ini saya ambil kasih sayang ayah itu daripada ibu. Begitu, dah cukup. Cukup sangat,” katanya.

Difahamkan, ibu dan bapa Balqis bercerai ketika pelakon itu masih kecil namun tidak dapat dipastikan mengenai status perceraian kerana tidak pernah didedahkan kepada umum.


Fasha Sandha Selalu Pesan Elisya Sandha Jangan Berlagak Diva

Tidak mahu nama baiknya terjejas, pelakon Fasha Sanda sentiasa menitipkan pesanan kepada adiknya, Elisya Sandha supaya menjaga disiplin di lokasi penggambaran.

Fasha turut berpesan sikap merendah diri dan sentiasa berkongsi rezeki dengan kru produksi perlu diambil berat agar disenangi ramai.

BACA: 16 Tahun Jadi Artis, Fasha Sandha Tak Pernah Lewat Ke Set Shooting

“Saya selalu ingatkan Elisya supaya jaga waktu. Jika dia terlambat, dia akan beri kesan kepada nama saya. Tapi Alhamdulillah, Elisya sangat mendengar kata.

“Saya selalu berpesan kepadanya jangan berlagak diva. Ada rezeki lebih belanja kru makn. Itu cara untuk disenangi ramai,” katanya.

Dikenali sebagai pelakon yang sentiasa menepati masa, Fasha berkata sepanjang 16 tahun berada dalam industri dia tidak pernah lewat.

“Alhamdulillah saya tidak pernah lewat sepanjang tempoh 16 tahun dalam kerjaya seni. Mungkin kerana saya bermula sebagai seorang model sejak usia 18 tahun.

“Ketika itu banyak call time bermula sekitar 4 atau 5 pagi. Orang sedap tidur kami sudah bertugas memulakan solekan dan sebagainya.

“Mungkin sudah terbiasa dan terbawa-bawa sampailah sekarang. Saya suka bermula awal pagi. Walaupun pulang lewat macam mana pun dan tak cukup tidur, saya tetap akan cuba bangun awal,” katanya.


Alyah Rimas, Tak Suka Pegang-Pegang Tangan Tok Ram

Hampir lapan tahun mendirikan rumah tangga, penyanyi Datin Alyah jara8ng berkongsikan mengenai suaminya, Datuk Ramli MS atau lebih mesra dipanggil Tok Ram di media sosial miliknya.

Namun, baru-baru ini perkongsian Alyah menjadi perhatian ramai apabila memuat naik videonya bersama Tok Ram keluar bersama di pusat membeli-belah.

Menerusi video tersebut, dapat dilihat Tok Ram berjalan agak laju dan Alyah berada di belakang sedang merakam gelagat Tok Ram.

Diruangan komen, Alyah memaklumkan kepada pengikutnya bahawa Tok Ram seorang yan akan jalan terus ke tampa yang ingin dituju tanpa menoleh kiri kanan.

Kata Alyah lagi, dia pula rimas dan tidak suka untuk jalan berpegangan tangan serta lebih suka jika ikut cara masing-masing.

Perkongsian Alyah itu mendapat pelbagai reaksi daripada netizen yang teruja dengan video berkenaan malah ramai yang bersetuju dengan perkongsian penyanyi itu.

Tidak kurang juga ada netizen mengatakan bahawa setiap pasangan mempunyai cara bahagia mereka masing-masing, tidak semestinya tak pegang tangan bermakna tidak bahagia.


Janna Nick Dikecam Promosi Lagu Sambil Mandi Buih

Pasti ramai tahu Janna Nick baru sahaja melancarkan single terbaru berjudul Gatal. Semalam, Janna dilihat ada memuat naik video mempromosikan lagu terbarunya itu.

Memuat naik semula video yang dikongsikan di aplikasi TikTok itu, Janna dilihat berendam di dalam tab mandi yang dipenuhi dengan buih sambil menyanyikan lagunya itu.

BACA: Lelaki Hantar Gambar ‘Siput Sedut’, Janna Nick Diekori Sampai Ke Rumah

Video aksi mandi buih itu menimbulkan rasa kurang senang netizen yang mengatakan lelaki gatal boleh membayangkan pelakon itu mandi di dalam tab mandi berkenaan.

Tidak kurang juga, ada segelintir netizen mengatakan mereka pula yang rasa malu apabila melihat video berkenaan.

Bagaimanapun, ada yang mempertahankan Janna dengan mengatakan pelakon itu memakai baju ketika berada di dalam tab mandi itu. Kata netizen lagi jika sedang rakam video sudah pastilah Janna  memakai baju serta meminta orang ramai tidak bersangka negatif sahaja.


“Seksinya Puteri Aishah, Tak Pakai Seluar Ke Tu?”

Sejak mendirikan rumah tangga, semakin berseri-seri Puteri Aishah. Baru-baru ini, pelakon itu ada memuat naik gambarnya bercuti di sebuah pulau peranginan.

Bagaimanapun, perkongsian tersebut menerima kecaman netizen yang kurang senang dengan gambar dimuat naik oleh Puteri Aishah.

Menerusi gambar dikongsikan, pelakon itu dilihat memakai baju mandi paras paha dann mengikat sehelai selendang nipis di pinggang sebagai skirt.

Seperti sudah dijangka, rata-rata netizen meluahkan rasa terkejut melihat aksi berani pelakon itu yang semakin seksi selepas berkahwin serta memberi teguran kepada Puteri Aishah.

Kata netizen sepatutnya selepas berumah tangga cara pemakaian lebih elok kerana ada suami yang boleh menegur isteri.

Dalam pada itu, ada yang tampil memberi nasihat kepada Puteri Aishah itu serta mendoakan agar pelakon itu dibukakan pintu hati untuk menutup aurat.

Terdahulu, Puteri mendirikan rumah tangga bersama seorang ahli perniagaan, Firdaus Sulaiman pada 20 November tahun lalu selepas tiga tahun berkenalan.


“Sebelum Ini Ramai Mengaku Kawan, Selepas Peristiwa Itu Ada Yang Jauhkan Diri”

Terpalit dengan beberapa dakwaan kes jenayah sehingga dijatuhkan hukuman penjara beberapa tahun lalu, Farid Kamil mengakui pengalaman hitam itu banyak mengajarnya siapa kawan dan lawan.

Menurut Farid, sikap sesetengah rakannya lebih terserlah apabila gelaran Datuk ditarik balik berikutan kontroversi terpalit dirinya.

“Jika sebelum ini ramai mengaku kawan, tetapi selepas itu, ada yang mula menjauhkan diri. Namun, tidak mengapa, itu semua adalah lumrah kehidupan. Sekelumit pun saya tidak rasa terkilan atau menyimpan dendam dalam hati.

“Saya hanya mahu melihat perkara ini daripada sudut positif sahaja. Jujurnya, pangkat Datuk yang saya terima sebenarnya merenggangkan hubungan saya dengan rakan yang memang ikhlas bersahabat dengan saya.

“Contohnya, ramai memaklumkan segan dan berasakan diri tidak layak berkawan dengan saya disebabkan gelaran selepas berlaku pengalaman hitam ini,” katanya.

Kata Farid lagi, kontroversi itu mendedahkan dirinya kepada banyak dakwaan negatif namun dia enggan ambil peduli tentang pandangan orang.

“Tidak dinafikan, kontroversi berlaku turut mendedahkan saya kepada banyak dakwaan negatif. Antaranya, saya suka berkhayal atau ‘lalok’.

“Tuduhan ini tidak benar sama sekali. Saya tak rasa pun berkeadaan sedemikian ketika berdepan atau bercakap dengan orang. Namun, terserahlah apapun persepsi orang terhadap saya. Saya sudah malas mahu mengambil peduli,” katanya.


Shuk Sahar Nak Jual Rumah Harga RM1.2 Juta, Perlukan Duit Untuk Teruskan Hidup

Selepas sekian lama menyepi daripada media sosial, baru-baru ini Shuk Sahar ada membuat Live di TikTok mengakui berkali-kali curang dengan isterinya.

Menerusi sesi live itu juga, Shuk berkata tindakannya itu tidak membuatkan dirinya bahagia serta meminta mereka diluar sana supaya menghentikan niat tersebut serta jangan jadi sepertinya.

BACA: Curang Berkali-Kali Dengan Orang Sama, Shuk Akui Tak Best & Tak Bahagia

Hari ini, tular pula perkongsian seorang pengguna TikTok dikenali sebagai @mikha.ukasyah, dimana pelawak itu mengatakan dia mahu memjual rumah banglo miliknya dengan nilai RM1.2 juta.

Menurut Shuk, dia mahu menjual rumah berkenaan serta mahu menggunakan wang berkenaan untuk meneruskan kehidupan selepas jatuh berikutan kontoversi curang terpalitnya dirinya sejak beberapa tahun lalu.

Video tersebut mendapat pelbagai reaksi daripada netizen yang mengatakan mungkin itu kifarah kerana berlaku curang terhadap isteri.

Dalam pada itu, ada yang mengatakan apa yang menimpa Shuk itu adalah ujian daripada Allah untuk dia berubah serta mendekatkan diri kepada Yang Maha Esa. Malah, ada netizen meminta supaya menjaga tutur kata kerana Allah masih menjaga aib kita.

Terdahulu, Shuk turut menitipkan nasihat kepada mereka yang sudah berkahwin dan berkeluarga supaya tidak mengikut sepertinya.


Ibu Sajat Reda Anak Lari Ke Australia, Tak Pernah Pujuk Balik Malaysia

Umum mengetahui, usahawan sensasi Sajat atau nama sebenarnya Muhammad Sajjad Kamaruz Zaman kini memulakan kehidupan baru di Australia.

Menerusi temubual eksklusif mStar Online, ibunya Maimon Omar berkata dia tidak akan sesekali memujuk Sajat untuk pulang kerana bimbang bakal berdepan tindakan undang-undang jika balik ke Malaysia.

“Tak memang saya tak pujuk dia balik. Saya tahu risiko dia. Saya tak nak pujuk, biar dia buat sendiri hal dia.

“Saya tengok rezeki dia lagi melimpah ruah daripada dia kat Malaysia. Maju betul dia kat sana, saya betul-betul bangga dengan dia,” katanya.

Berkongsi lanjut tentang anaknya itu, Maimon berkata doa dan restunya sentiasa bersama Sajat. Katanya lagi, dia dan Sajat sentiasa berhubung, serta merasakan anaknya ada bersamanya di sini.

“Kami kerap berhubung, rasa macam dia ada kat sini saja. Apa-apa pun dia cerita, apa dia nak buat dia beritahu…minta restu dan doa.

“Apa sahaja saya reda. Apa yang jadi dekat rumah dia, orang buat apa pun saya reda. Itu sahaja jalan terbaik. Kita tak nak burukkan sesiapa. Buat sajalah apa yang kau rasa nak buat. Apabila kau buat, Allah akan datangkan rezeki,” katanya.

Ditanya tentang kecaman terhadap Sajat dan keluarganya, Maimon tidak peduli apa yang diperkatakan netizen kerana sebagai ibu dia lebih tahu tentang anaknya itu.

“Saya tak kisah apa mereka kata…lantaklah. Tapi saya tahu apa dia buat tu untuk kebaikan diri dia. Kita jangan pedulikan orang, pedulikan diri kita saja. Orang nak kata apa pun katala. Tak kisah…yang kita tahu sekarang ni buat benda yang betul.

“Tak mengapa orang yang kata itu mereka yang akan tanggung. Saya dah lali tak kisah apa pun, orang kata apa pun saya tak kisah, saua tahu apa dia buat,” katanya.


Tiada Di Sidang Media Selepas Tersingkir, Iqbal Beritahu Tak Sihat

Hanya mampu bertahan selama dua minggu sahaja, usahawan sensasi Ahmad Iqbal Zulkefli menepati ramalan apabila menjadi peserta pertama tersingkir Big Stage 2022.

Difahamkan, selepas diumumkan tersingkir Iqbal terus keluar dari tempat konsert keadaan kesihatan yang tidak mengizinkan.

Perkara itu dimaklumkan oleh Pengurus Saluran Astro Ria, Norzeha Mohd Salleh susulan ketiadaan Iqbal di sidang media selepas program itu selesai.

“Saya dimaklumkan oleh pihak produksi bahawa Iqbal terus keluar sejurus selepas dia diumumkan sebagai peserta tersingkir.

“Katanya, dia tak sihat dan mungkin akan terus ke klinik atau hospital untuk menjalani pemeriksaan lanjut,” katanya.

Semalam, Iqbal yang menyanyikan lagu Ketahuan nyanyian asal band Indonesia, Matta mendapat markah keseluruhan sebanyak 9.2 peratus sahaja.

Dalam pada itu, Ajai selaku juri tetap program itu berkata ketiadaan Iqbal dalam program itu selepas ini tidak memberikan kesan kepadanya selaku juri.

“Dia ada atau tak, sama sahaja. Maksud saya, sudah-sudahlah dengan perkara begini. Benda ini berkaitan maruah dan untuk kebaikan dia sendiri,” katanya.


Guna Petua Lama Ini Untuk Hilangkan Demam Panas, Jangan Biarkan Melarat!

Panas dalam badan ketika demam amat merisaukan. Lebih-lebih lagi musim sekarang ramai kanak-kanak dan orang dewasa yang mengalami gejala demam ini. Boleh dikatakan demam ‘viral’ ini menyebabkan ketidakimbangan suhu dalam badan sehingga ada yang dimasukkan ke dalam ward.

Apa yang lebih merisaukan ia boleh menyebabkan suhu badan meningkat sehingga membahayakan kesihatan. Jangan main-main, demam panas juga boleh menyebabkan seseorang itu menjadi sawan.

Sebelum ianya melarat, kami nak kongsikan dengan korang beberapa cara yang boleh meredakan suhu badan. Jangan abaikan petua nenek moyang ini, baca sampai habis!

Selain minum air yang banyak semasa demam, korang juga boleh amalkan minum Air Penyejuk Badan Cap Kaki Tiga untuk melegakan demam dan mengurangkan suhu panas dalam badan.

Kaedah lama ini kami telah pun amalkan dari zaman kanak-kanak lagi, sehinggalah sekarang. Memang betul-betul berkesan!

Air Penyejuk Badan Cap Kaki Tiga merupakan air minuman penyejuk perubatan tradisional Cina yang dihasilkan oleh Kumpulan Wen Ken pada tahun 1930-an.

Menurut Storm Asia, kira-kira satu juta botol dijual setiap hari di Singapura, Malaysia dan Indonesia. Kalau rasanya seperti air mineral biasa, mengapa ia sangat popular di kalangan mak-mak kita kan?

Jangan tak tahu, air ini juga dipercayai dapat mencegah atau mengurangkan penyakit seperti ulser, demam, dan sakit tekak. Selain itu, kalau korang berasa panas badan gara-gara cuaca panas, makan durian yang banyak, membakar, menggoreng makanan atau makan makanan pedas, korang boleh jer minum Air Penyejuk Badan Cap Kaki Tiga ini.

Bagi korang yang masih tertanya-tanya dimanakah untuk dapatkan Air Penyejuk Badan Cap Kaki Tiga. Layari laman rasmi ini untuk dapatkan air penyejuk ini. Kami dari dulu lagi dah cuba. Korang takkan nak biar ja suhu badan tu melarat.

Kaedah ini antara yang popular digunakan buat kanak-kanak. Basahkan kain dengan air sejuk dan lapkan di bahagian tubuh terutamanya bahagian ketiak dan dada. Kemudian perahkan kain dan letakkan di bahagian dahi dan belakang leher. Kaedah ini dapat merendahkan suhu dalam badan.

Bagi orang dewasa, bila suhu dalam badan tinggi jangan sesekali ‘lupa’ mandi. Mandi dengan kerap juga dapat meredakan suhu dalam badan. Ada yang beranggapan bahawa bila kerap mandi demam tak hilang, kononnya panas berlawan dengan sejuk akan menyebabkan korang demam lagi.

Salah anggapan seperti ini. Bila korang kerap mandi, suhu yang panas akan mula berkurangan. Lebih afdal lagi kalau korang mandi bermula dari kaki dan keatas. Barulah wap panas tu keluar di kepala.

Petua orang lama juga boleh diguna pakai bila anak-anak mahupun orang dewasa mengalami gejala demam ini. Korang ambil sedikit asam jawa yang direndamkan dalam semangkuk air, kemudian ramas asam jawa tersebut dan letakkan air asam jawa di ubun-ubun kepala sebelum tidur. Kaedah ini betul-betul berkesan!

Air kelapa muda dikatakan mempunyai elektrolit tinggi yang berkesan untuk menurunkan suhu badan. Jangan tak tahu, bila korang demam dan minum jer air kelapa ni secara automatiknya badan korang akan rasa lebih segar.

Tapi bukan nak cakap lah, selalunya petua lama-lama ini sangat-sangat mujarab. Cuma bila dunia bergerak ke arah dunia maju ini, ramai diantara kita yang tidak percayakan petua nenek moyang ini.


“Kamu Tak Berbakat, Bakat Tak Boleh Beli Dengan Duit”

Hanya mampu bertahan selama dua minggu, seperti sudah dijangka usahawan sensasi Iqbal Zulkefli menjadi peserta pertama tersingkir Big Stage 2022.

Hanya mendapat markah sebanyak 9.2 peratus sahaja, perjuangan Iqbal hanya sampai di konsert minggu kedua sahaja.

Namun, apa yang lebih menjadi perhatian malam tadi adalah komen daripada juri tetap iaitu komposer Ajai yang memberikan komen pedas bahawa Iqbal tidak dilahirkan sebagai penyanyi.

“Kamu tak berbakat dalam nyanyian. Bakat ini adalah pemberian…staraight to the point. Walaupun berduit, tapi bakat tak boleh beli dengan duit. Allah yang kurniakan.

“Awak tak dilahirkan sebagai penyanyi…ada rezeki lain. Allah maha adil, dia berikan rezeki lain-lain. Mula-mula saya beri lima tapi nyanyian belakang terabur. Awak pun tahu tempo terabur,” katanya.

Kata Ajai lagi, perlu belajar nyanyian untuk dapat ilmu bukan hanya belajar beberapa hari terus pandai. Ajai juga turut menegur usahawan itu supaya tidak terus menerus menjatuhkan maruahnya di khalayak ramai.

“Dalam nyanyian bukan tiga hari belajar terus pandai. Ada orang bertahun belajar untuk dapat ilmu. Kepentingan dekat sini, bakat dulu. Saya tak suka benda ini jadi bahan lawak. Awak perlu jaga maruah,” katanya.

Semalam, usahawan kosmetik Datuk Seri Vida yang juga selaku Presiden Netizen turut memberikan komen bahawa Iqbal tidak layak berada di pentas Big Stage.


“Kerja Saya Jual Badan, Nak Tunjuk Otot Memang Kena Tunjuk Aurat”

Sebut sahaja nama Sharifah Sakinah, pasti ramai tahu ada sahaja kontroversi melibatkan pelakon itu yang sering tampil seksi.

Baru-baru ini, perkongsian Insta Story Sakinah menjadi perhatian apabila pelakon itu memberitahu dia akan mula menapis pengikut di Instagram.

BACA: Berang Dituduh Murtad, Sharifah Sakinah Tunjuk Kad Suami Masuk Islam

Menerusi entri itu, Sakinah ada memuat naik paparan dia menerima ‘request’ daripada sejumlah pengguna IG untuk menjadi ‘followers’.

Menurut Sakinah dia tidak akan menerima pengikut lelaki kerana sebagai pelatih kecergasan, dia akan mendedahkan aurat serta mempamerkan otot badan di Instagram.

“Saya tapis request ya. Kalau laki saya tak terima. Kerja saya jual badan, nak tunjuk satu persatu otot memang kena tunjuk aurat,” katanya.

Kata Sakinah lagi, hanya yang mahu belajar sahaja boleh mengikutinya. Tambahnya lagi, jika masih mahu mengikutinya di Instagram jangan menghakimi dirinya.


Tak Jadi Tarik Diri, Iqbal Kembali Dengan Semangat Baru

Bakal bertanding di konsert minggu kedua Big Stage malam ini, usahawan sensasi Ahmad Iqbal Zulkefli mengucapkan terima kasih kepada mereka yang memberikan kata-kata semangat buat dirinya.

Kembali dengan semangat baru, Iqbal berharap orang ramai sudi mengundinya supaya dia terus dia dapat terus belajar di Big Stage.

“Terima kasih, ternyata saya tidak berseorangan. Sudilah undi saya supaya saya masih boleh belajar di pentas Big Stage. Setelah apa yang terjadi, saya mendengar suara suara semangat yang tidak mahu saya terus mengalah.

“Saya mahu lama lagi di dalam ini bersama kalian. Tolong doakan saya. Senang bekerjasama dengan kalian semua,” katanya.

Perkongsian Iqbal itu mendapat pelbagai reaksi daripada netizen terus memberi kata-kata semangat supaya usahawan itu terus berusaha serta tidak mempedulikan orang lain.

Namun, seperti sudah dijangka ada yang meminta supaya Iqbal berhenti menyertai pertandingan tersebut dan belajar nyanyian terlebih dahulu.

Terdahulu, Iqbal mencabar pihak juri untuk menyingkirkannya di konsert kedua Ahad ini jika benar dia tidak layak untuk bertanding.


Curang Berkali-Kali Dengan Orang Sama, Shuk Akui Tak Best & Tak Bahagia

Rumah tangga pelawak Shuk Sahar sering menjadi perhatian ramai apabila isterinya, Rossa Serra sering berkongikan luahan hati serta mendedahkan wujudnya orang ketiga.

Selepas sekian lama menyepi daripada media sosial, baru-baru ini Shuk ada membuat Live di TikTok mengakkui berkali-kali curang dengan isterinya.

BACA: Kereta Terjun Parit, Isteri Shuk Tanya Siapa Wanita Bertudung Hitam?

Live TikTok itu dikongsikan semula oleh satu akaun TikTok menggunakan nama @gula_ hatii. Menerusi Live tersebut, Shuk berkata tindakannya itu tidak membuatkan dirinya bahagia.

Kata Shuk, ada yang meminta tips untuk curang, namun pelawak itu meminta supaya menghentikan niat tersebut supaya jangan jadi sepertinya.

“Apa yang saya boleh nak cakap satu je, tak best, tak happy. Kalaulah aku boleh jadi baik. Tak best pun. Yang mana nak minta tips curang, tak payahlah,” katanya.

Shuk turut menitipkan nasihat kepada mereka yang sudah berkahwin dan berkeluarga supaya tidak mengikut sepertinya.

“Tak payah buat pun. Aku curang dengan orang yang sama berkali-kali. Mungkin ada yang curang dengan orang lain. Tapi kalau dah ada family janganlah curang,” katanya.


Netizen Kritik Baju Kak KM, Tak Sesuai Dengan Majlis Akikah

Baru-baru ini, usahawan kosmetik Liana Rosli atau lebih dikenali sebagai Kak KM mengadakan majlis akikah anak keempanya selepas dua bulan kelahiran.

Berkongsikan video majlis tersebut di aplikasi TikTok miliknya, bagaimanapun penampilan Kak KM pada majlis tersebut menimbulkan rasa kurang senang netizen.

BACA: Baru Dua Hari Lahir, Bayi Kak KM Dah Tumbuh Gigi

Menerusi video dikongsikan, Kak KM dilihat menggayakan busana putih dengan fesyen pada lengan bahagian atas dilihat terdedah.

Susulan penampilannya itu, rata-rata netizen mengkritik fesyen Kak KM yang dikatakan tidak sesuai dengan majlis berkenaan yang dipenuhi dengan alunan selawat dan zikir.

Diruangan komen, ada netizen mempersoalkan apa tujuan tudung di atas kepala itu. Malah ada yang berseloroh mengatakan mungkin busana itu tidak sempat siap atau lebih sesuai untuk dipakai ketika mengambil vaksin.

Liana dan suaminya Razman Ramli dikurniakan empat cahaya mata iaitu Nabila, 19, Fariz, 15, Rania, 12, dan Cinta Carissa yang dilahirkan pada Disember tahun lalu.


“Saya Dah Viral, Buat Apa Nak Masuk Program Realiti?”

Penyanyi lagu parodi, Azman Naim mendedahkan sejak dua tahun lalu dia dipelawa untuk menyertai rancangan televisyen, bagaimanapun dia terpaksa menolak .

Kata Azman lagi, dia bukan cerewet sebaliknya mempunyai sebab tersendiri berbuat demikian. Meskipun sudah beberapa kali menolak namun ada yang masih menghubunginya.

“Sebenarnya ada tiga pihak yang ajak saya masuk program nyanyian realiti sejak viral zaman PKP (Perintah Kawalan Pergerakan) fasa 1 dahulu.

“Tapi saya tolak atas beberapa sebab tertentu. Berulang saya tolak tapi tetap dipanggil. Ada yang sampai hari ini hubungi saya,” katanya.

Menerusi perkongsian di Instagram, usahawan berusia 37 tahun itu mengakui kurang berbakat dalam nyanyian dan sedar diriya bukan penghibur.

“Salah satunya, saya bukan handal sangat menyanyi dan saya bukan boleh nyanyi semua jenis genre lagu. Takkan saya nak nyanyi lagu dangdut siap gelek?

“Nak buat sekadar untuk rating dan populariti? ‘Kamon’ lah, saya bukan penghibur. Menghibur dan berhibur kena ada ‘limit’,” katanya.

Dalam pada itu, Azman berkata dia tetap meletakkan harga dirinya nombor satu meskipun dipujuk dengan kata-kata manis. Tegasnya lagi, duit dan populaiti tidak boleh membeli kelas seseorang.

“Saya pula, kalau tak kena dengan diri, saya tak nak pergi. ‘Not being choosey’, tapi kita kena tahu letak harga diri kat mana. ‘Money and fame can’t buy class’,” katanya.

“Ada yang kata, abang ‘join’ lah, nanti boleh viral. Jadi saya tanya dia, kalau lagu-lagu rosak saya tak viral, awak tak hubungi saya kan?

“Bermakna saya memang dah viral. Jadi buat apa nak viral lagi guna kaedah awak? Dan adakah sesuatu yang viral itu memang bagus? Saya tanya lagi. Dia ‘jem’,” kongsinya.

Pada perkongsian itu juga, Azman turut mengingatkan supaya penggiat industri sama-sama menjaga nilai harta seni.

“Zaman sekarang zaman gila. Orang politik rosakkan politik itu sendiri. Orang dalam seni rosakkan industri itu sendiri.

“Saya memang perosak. Kalau saya sertai, semua akan hancur dan ‘reset’ terus. Berhenti bunuh industri seni kreatif kita,” katanya.


Eric Floor88 Minta Iqbal Tarik Diri Dari Big Stage

Sejak Ahad lalu, hangat diperkatakan apabila usahawan sensasi, Ahmad Iqbal Zulkefli dikecam teruk oleh netizen apabila menyertai program Big Stage 2022.

Perkara itu turut mendapat perhatian ahli kumpulan Floor88 iaitu Eric Fuzi yang juga merupakan komposer lagu Iqbal berjudul Hujan. Menerusi satu entri di Instagram, Eric menasihati Iqbal supaya menarik diri daripada program itu dan fokus pada perniagaan sahaja.

Eric berkata dia menerima banyak mesej daripada netizen yang menyalahkannya seolah menjadi punca Iqbal terjebak sebagai penyanyi hingga layak menyertai pertandingan itu.

“Saya nak jelaskan semula, sebelum saya setuju hasilkan lagu untuk Iqbal sebab dia kata sekadar nak menyanyi untuk luahkan isi hati dan promosi produk, bukan sebab nak jadi penyanyi. Malah, berulang kali saya ingatkan dia kalau betul nak jadi penyanyi kena masuk kelas vokal,

“Jangan salahkan kalau dia diangkat menjadi penyanyi. Persoalannya siapa yang menerima dia jadi artis dan siapa yang izinkan dia masuk TV?” katanya.

Dalam pada itu, mengulas mengenai persembahan Iqbal di minggu pertama Big Stage, Eric berkata usahawan itu tidak boleh menyanyi.

“Sejujurnya memang teruk suara dia, tapi kalaudia betul-betu nak jadi penyanyi kena belajar lagi. Dia degil, lupa apa tujuan asal dia buat lagu dulu.

“Kalau betul nak jadi penyanyi, saya ras abuat masa ini belum layak lagi. Saya sendiri akui kecewa apabila dia menyertai program nyanyian popular itu,” katanya.

Terdahulu, Iqbal mencabar pihak juri untuk menyingkirkannya di konsert kedua Ahad ini jika benar dia tidak layak untuk bertanding.


Jom Sama-sama Cucuk Booster & Tebus Freebies Di Sunway Putra Mall

Kalau kita lihatkan kes harian COVID-19 sekarang ini sangat merisaukan. Semakin meningkat sehingga mencecah belasan ribu kes. Seram juga tu, tapi apakan daya nak tak nak terpaksa juga hadap realiti wujudnya COVID-19 sekarang ini. Ye dak?

Apa yang boleh kita boleh buat adalah patuhi SOP dan juga dapatkan suntikan vaksin seperti saranan kerajaan. Macam yang anda tahu, suntikan vaksin COVID-19 adalah salah satu kaedah untuk membantu mengawal penularan virus pembunuh ini. Bukan itu sahaja, ia juga dapat membentuk antibodi dan mengurangkan kebarangkalian kes dari COVID-19 ini.

Tengah rancak membaca ni, anda dah menerima suntikan dos penggalak (booster) ke belum? Haa, kalau belum, anda perlu dapatkannya tau. At least dapat juga jadi ‘benteng’ dalam badan kita nanti. Nak pula sekarang ini dah muncul pula virus baharu Omicron, lagi lah merisaukan.

Kami ada satu berita baik untuk anda ni. Anda cucuk booster dan dapat hadiah! Seronok tau kalau tiba-tiba dapat hadiah. Tak kisahlah hadiah itu nilainya berapa, tapi kalau dah dinamakan hadiah tu, dia punya excited tu lain machiam sikit, Haha!

Bermula SEKARANG hingga 15 Mac 2022 ini, anda boleh tebus HADIAH PERCUMA seperti baucar Sunway eMall, Kicap tanpa GMO Sunway Lagoon, Fashion Tote Bag dan banyak lagi untuk anda grab nanti!

Pergh, rugi kalau tak tebus. Alang-alang anda jalan-jalan cuci mata di Sunway Putra Mall tu singgah lah sekejap di booth untuk tebus hadiah anda tu. Janji anda dah cucuk vaksin booster okay?

Rilex gais, anda boleh tebus setiap hari bermula jam 10 pagi hingga 10 malam di booth Booster Bonuses Redemption yang berada di Ground Floor, Sunway Putra Mall tau. So, tiada lagi alasan. Hehe..

Semasa anda nak tebus itu, tak ada syarat susah pun, hanya tunjukkan Sijil Vaksinasi anda melalui MySejahtera atau pun kad vaksin yang anda dapat tu jer. Mudah sangat. Tak pasal-pasal jer dapat hadiah percuma. Ahaks.

Jadi, jangan tunggu lama-lama. Cepat tebus! Ajak juga kawan-kawan anda tu, tapi pastikan anda dah cucuk booster tau, Kalau tidak, tak valid nanti. Hehe. Untuk info lanjut anda klik link di bawah ni okay:


Zamani Tak Malu Jual Makanan Secara Online Untuk Tambah Pendapatan

Kini menjual makanan Nasi Udang Manila secara dalam talian, penyanyi Zamani berkata dia tidak kisah tentang pandangan orang terhadap dirinya.

Menurut penyanyi kumpulan Slam itu lagi, tujuan utamanya terjun dalam bidang perniagaan adalah untuk memanfaatkan peluang sementara namanya masih dikenali.

BACA: Sakit Tulang Belakang Makin Merosot, Zamani Bergerak Naik Skuter 3 Roda

“Tak kisahlah orang nak cakap apa. Pada saya, kita kena bangunkan perkara ini sekarang, waktu kita masih ada populariti dan pekerjaan.

“Kalau sampai waktu populariti sudah merudum dan terdesak baru nak buat dan mulakan, mungkin akan menjadi satu tekanan hidup pula.

“Kalau bangunkan waktu sekarang, apabila buat perkara ini secara serius nanti orang sudah tahu dan namanya pun sudah kuat. Ia tak jadi masalah untuk pasarkannya,” katanya.

Zamani berkata dia cuba menceburi perniagaan itu sejak beberapa bulan lalu untuk mencari pendapatan tambahan dan sambutan diterima sangat menggalakkan.

“Nasi udang Manila ini adalah resipi arwah ibu mentua saya. Ia sempat diturunkan kepada isteri saya, Julie dan dia yang masak.

“Penghantaran di kawasan terdekat dibuat oleh saya sendiri serta atas permintaan istimewa pembeli, manakala di kawasan agak jauh menggunakan penghantar makanan.

“Alhamdulillah, sambutan untuk menu ini agak okey. Namun kalau saya sibuk dengan aktiviti seni, ia terpaksa dihentikan sekejap,” katanya. .

Dalam pada itu, Zamani berkata buat masa ini dia menjalankan perniagaan itu secara dalam talian dan turut mempunyai perancangan untuk membuka restoran.

“Kami tak jual di restoran. Kami akan ambil pesanan secara terbuka dalam talian dan tengok pada sambutan. Tengoklah kalau berkembang, kami akan pergi ke arah yang lebih besar seperti buka restoran.

“Saya sebenarnya hantar sendiri tanpa caj dan peminat gembira dapat bergambar dengan saya. Setakat ini paling jauh saya buat penghantaran ialah ke Lapangan Terbang Antarabangsa Kuala Lumpur (KLIA),” katanya.


Jiran Mengadu Anak Autisme Bising, Keluarga Adam Terpaksa Pindah Rumah

Pasti ramai yang kenal dengan Adam’s family yang kini mempunyai jumlah pengikut yang ramai. Malah, perkongsian mereka sering menjadi perhatian kerana ia sekaligus membuat mata masyarakat tentang autisme.

Baru-baru ini, keluarga Adam berkongsikan khabar duka apabila terpaksa berpindah rumah selepas tuan rumah tidak menyambung kontrak mereka.

Bapa kepada Adam iaitu Iman Wan Tuck Meng berkata kontrak dipercayai tidak disambung kerana tuan rumah tertekan dengan aduan diterima daripada jiran-jiran.

“Kepada jiran di kiri dan kanan kami di Temasya Suria. Kami tahu apa yang anda lakukan dan kami tahu anda orang yang macam mana. Tapi jangan bimbang, impian anda sudah jadi kenyataan.

“Kamu dah berjaya minta pemilik untuk tidak memperbaharui sewaan kami. Kami akan berpindah keluar hujung bulan ini. Anak lelaki saya tidak akan ganggu kamu lagi.

“Mohon maaf untuk semua ketidakselesaan yang ditimbulkan. Semoga anda mendapat ketenangan dan kehidupan yang baik selepas ini,” tulisnya.

Sementara itu, di kapsyen Iman Wan berkata Adam tidak membuat bising setiap masa. Katanya lagi, tujuan dia berkongsi perkara itu untuk memberitahu bahawa tidak semua orang boleh menerima anak autisme.

“Untuk rekod, Adam tidak bising setiap hari, dan walaupun dia berbuat demikian, tak pernah dari subuh hingga malam.

“Kami mendapat tahu daripada sumber dipercayai sebab penyewaan kami tidak akan diperbaharui kerana pemilik tertekan sepanjang tahun susulan aduan yang dibuat oleh dua jiran kami kepadanya.

“Saya percaya Allah mempunyai perancangan yang lebih baik. Kami reda. Sebab saya membuat perkongsian ini adalah supaya keluarga yang mempunyai keadaan yang sama akan tahu bahawa tidak semua orang boleh menerima individu autistik seperti anak kami,” katanya.

Untuk rekod, anak kedua Iman, Adam telah disahkan menghidap ‘Autism Spectrum Disorder’ (ASD) dan gangguan kurang daya tumpuan dan hiperaktif (Attention Deficit Hyperactivity Disorder) sejak berusia dua tahun enam bulan.


Netizen Tak Keruan Tengok Aksi Romantis Uqasha & Kamal ‘Miming’ Lagu Hindustan

Pasti ramai tahu pelakon Uqasha Senrose merupakan peminat lagi Hindustan. Baru-baru ini, Uqasha memuat naik video ‘miming’ lagu Hindustran bersama suaminya, Kamal Adli di aplikasi TikTok.

Video tersebut dikongsikan semula oleh Uqasha di Instagram miliknya. Menerusi video tersebut, Uqasha dan Kamal dilihat menghayati lagu tersebut dengan penuh perasaan.

BACA: Tiga Bulan Kahwin, Uqasha Senrose Terkejut Dengar Suami Tidur Berdengkur

Turut menjadi perhatian aksi Kamal melakukan babak romantis seolah-olah mencium pipi isterinya sekali gus membuatkan pengikut mereka rasa teruja.

Malah, ramai yang tersenyum melihat aksi pasangan itu serta menyifatkan video tersebut sangat ‘sweet’ sehingga ‘bersemut’ telefon merkea.

Dalam pada itu, ada yang meminta Uqasha supaya tidak memadam video berkenan memandangkan pelakon itu menulis kapsyen akan memadam video berkenaan.

Terdahulu, Uqasha dan Kamal mengumumkan berita perkahwinan mereka yang berlangsung dalam sebuah majlis tertutup di Bentong, Pahang pada 5 November tahun lalu.


Dua Minggu Keluar Masuk Hospital, Caprice Belum Tahu Punca Sesak Nafas

Penyanyi rap Caprice sekali lagi dikejarkan ke pusat perubatan di Kuala Lumpur semalam selepas dua minggu mengalami demam dan sesak nafas.

Menurut Caprice, dia sudah beberapa kali mendapatkan rawatan namun doktor masih belum mengesakan tentang penyakit yang dialaminya.

“Sejak dua minggu ini saya sering keluar masuk hospital disebabkan demam dan sesak nafas. Perkara pertama yang terlintas difikirkan pastinya jangkitan Covid-19, namun syukur bukan Covid-19. Harap tiada apa yang serius dan segera sihat,” katanya.

Dalam pada itu, Caprice berkata isteri dan anak tirinya sudah pun menjalani ujian saringan Covid-19 dan keputsannya negatif.

“Untuk tujuan keselamatan seluruh ahli keluarga perlu menjalani ujian. Alhamdullah semua negatif. Semua yang mempunyai keluarga akan risau dengan peningkatan kes harian,” katanya.


Tiada Anniversary Dinner, Isteri Gembira Atu Zero Bawa Pergi Masjid

Baru-baru ini, isteri kepada pelawak Atu Zero iaitu Shafeeqa Johari memberitahu dia dan suami menyambut ulang tahun perkahwinan yang ke-6.

Shafeeqa berkata suaminya tidak pandai membuat kejutan namun tidak sangka dia mendapat kejutan tidak disangka apabila Atu membawanya ke masjid.

Kata Shafeeqa, meskipun tiada anniversary dinner namun dia sangat teruja apabila diberi rezeki oleh Allah dapat mendengar ceramah daripada pendakwah terkenal, Habib Ali Zaenal Abidin Al Hamid di masjid Bukit Jelutong.

“Suami tak pandai buat kejutan. Mesti kantoi. Tapi Allah bantu dia untuk beri saya kejutan. Dia bawa saya ke masjid dan kebetulan berpeluang mendengar ceramah Habib Ali Zaenal Abidin Al Hamid secara langsung.

“Alhamdulillah dapat tengok dan dengar dia berikan ceramah secara live. Selalunya dengar di YouTube sahaja,” katanya.

Dalam pada itu, Shafeeqa berkata dia dan suami sedang berusaha memperbaiki diri untuk berubah ke arah lebih baik.

Atu dan Shafeeqa mendirikan rumah tangga pada 8 Februari 2016. Mereka dikurniakan dua cahaya mata, Sumayyah dan Sharif Salahuddin


Ebby Yus Dapat Bantuan RM56,000 Bina Rumah Baru

Disember lalu pelakon dan pelawak Ebby Yus berdepan dugaan besar apabila rumahnya di Hulu Langat, Selangor yang masih dalam pembinaan dihanyutkan banjir besar.

Namun, disebalik ujian itu ada sinar buat Ebby apabila menerima sumbangan daripada kerajaan berbentuk rumah mesra rakyat bernilai RM56,000.

Menurut Ebby, pembinaan rumah bantuan itu didirikan di tapak tanah lama miliknya dan dijangka siap dalam tempoh dua bulan lagi.

“Saya menerima sumbangan daripada kerajaan iaitu rumah mesra rakyat yang dibina dengan harga RM56,000. Pembinaan rumah baharu saja didirikan empat hari lalu dan dijangka siap dalam tempoh dua bulan.

“Pembinaan masih di tapak sama, cuma rumah itu dibuat ke dalam sedikit supaya berjauhan dari sungai. Risau kejadian yang sama berulang pula pada masa hadapan.

“Alhamdulillah, saya menerima pelbagai bantuan daripada peminat, rakan selebriti dan menteri cuma mereka enggan nama didedahkan. Saya juga menghargai peminat dari Singapura iaitu Haji Taib mewakili SIAEC Legends dan Veterans yang banyak menyumbang,” katanya.

Sementara itu, Ebby turut berkongsikan keadaan kesihatannya yang perlu menjalani rawatan susulan di hospital serta mengucapkan terima kasih kepada mereka yang mendoakannya.

“Alhamdulillah, doktor sudah buat pemeriksaan dan keadaan paru-paru saya sekarang tidak memerlukan rawatan sampai perlu ditebuk. Walau bagaimanapun, saya perlu menjalani rawatan susulan di hospital.

“Terima kasih sebab ingat dan mendoakan kesihatan saya pulih. Terima kasih buat semua yang mendoakan dan percayalah, doa kepada saya berbalik kepada kalian semua. Doa yang baik-baik,” katanya.


Netizen Terkejut Maria Farida Bawa Watak Ibu Aaron Aziz

Baru-baru ini, drama bersiri Suamiku Lelaki Pendosa baru sahaja membuka tiraunya pada 9 Februari di slot Samarinda TV3. Drama itu mengisahkan Dean Ilyas yang dilakonkan oleh Datuk Aaron Aziz dilihat sempurna namun sebenarnya cenderung dengan hubungan sejenis.

Turut membintangi drama itu, Sophia Albarakbah membawa watak Cahaya Malaika merupakan isteri Dean dan Maria Faria sebagai Datin Junaidah ibu kepada Dean.

Meskipun baru dua episod bersiaran, netizen terkejut apabila Maria Farida membawa watak sebagai Aaron Aziz dalam drama berkenaan.

Menerusi Cari Forum, seorang netizen mengatakan sepatutnya memilih pelakon lebih berusia untuk membawakan watak sebagai ibu kerana pada awalnya disangkakan dua pelakon itu membawa watak suami isteri.

Dalam pada itu, seorang netizen mengatakan, Aaron juga dilihat lebih sesuai jika membawa watak sebagai bapa kerana ia lebih sesuai dengan umurnya.

Sementara itu, ada yang mengatakan kedua pelakon itu lebih sesuai membawa watak pasangan suami isteri atau adik beradik kerana Aaron kini 45 tahun dan Maria Farida pula berusia 52 tahun.


Iqbal Semakin Laris, Dapat Tawaran Berlakon Dengan Zul Ariffin & Mimi Lana

Selepas bergelar penyanyi, semakin mencurah-curah rezeki usahawan sensasi Ahmad Iqbal Zulkefli apabila bakal bergelar pelakon pula.

Tidak peduli tentang padangan netizen terhadap dirinya, Iqbal berkata peluang berlakon mungkin cuma datang sekali sahaja.

BACA: “Sebenarnya Kalau Dengar Dari Hall, Memang Sedap Suara Iqbal” – DSV

“Saya perlu betulkan mindset orang kita juga. Apabila dapat sesuatu peluang, jangan lepaskan sebab peluang tu tak selalu datang. Walaupun kita tahu bukan yang terbaik,” katanya.

Menurut Iqbal, dia dihubungi oleh pelakon dan pengarah Erma Fatima untuk berlakon bersama pelakon berbadan sasa, Zul Ariffin dan Mimi Lana.

“Saya memegang watak yang besar juga. Dah dapat tawaran cuba je la. Tak boleh la hero, saya tak layak jadi hero saya rasa,” katanya.

Mengulas mengenai kata-kata netizen bahawa dia menyanyi dan berlakon kerana hanya dirinya berduit, Iqbal berkata tidak semuanya kita boleh dapatkan dengan duit.

“Tidak semua perkara kita boleh beli dengan duit. Ingat tu. Walaupun kita ada duit tapi tak ada attitude yang baik, orang takkan berurusan dengan kita.

“Yang content tu tak apa nak kecam, sila kecam. Tapi ini kita bekerjasama dengan orang. Saya bukan seorang yang kalau nak, aku bayar kau, aku bayar kau, saya takkan ada prinsip macam tu. Kak Erma yang hubungi saya dulu,” katanya.


Tegar Mengaku Kahwin Muda Sebab Mahu Elak Daripada Zina

Nampaknya nama penyanyi seberang yang pernah popular satu ketika dahulu iaitu Tegar Septian menjadi sebutan ramai apabila menjadi salah seorang peserta Big Stage 2022.

Seperti ramai tahu, penyanyi yang dulu popular dengan lagu Aku Yang Dulu Bukan Yang Sekarang itu sudah pun berkahwin dan mempunyai seorang anak.

Mendirikan rumah tangga pada 20 Mac 2020 ketika berusia 19 tahun, mengulas mengapa dia memilih untuk berkahwin di usia muda, Tegar berkata mahu elak daripada zina.

Dalam pada itu, Tegar juga memberitahu sejak mendirikan rumah tangga dia sudah jarang melepak bersama kawan-kawa serta fokus pada video YouTube dan hanya fikir tentang keluarga.

“Alhamdulillah, sejak mendirikan rumah tangga, saya kerap berada di rumah bersama isteri dan anak. Saya lebih dewasa kerana sentiasa fikirkan tentang keluarga kecil saya,” katanya.

Terdahulu, Tegar berkahwin dengan Sarah Sheilka pada Mac 2020. Pasangan itu dikurniakan seorang anak lelkai, Abidzzar Oktaviano Putra Sepian kini berusia dua tahun.


Ezzaty Abdullah Selamat Bersalin Anak Kedua

Tahniah buat pasangan pelakon Ezzaty Abdullah dan Azwan Kombos yang selamat menimang cahaya mata kedua di sebuah pusat perubatan di Rawang pada jam 3.53 pagi tadi.

Berita gembira itu turut dikongsikan oleh pasangan itu di Instagram mereka sebentar tadi. Bayi lelaki mereka dilahirkan secara normal dengan berat 2.95 kilogram.

“Alhamdulillah, sudah ada sepasang (anak). Banyak persamaan kelahiran kali ini dengan anak sulung kami, Harum Dalia yang sudah berusia lima tahun.

“Berat kelahiran, doktor yang melakukan prosedur dan cara ‘induce’ atau proses bersalin secara paksaan juga sama. Apa yang berbeza hanya rasa sahaja,” katanya.

Dalam pada itu, Ezzaty berkongsikan proses bersalin buat kali kedua yang dilaluinya itu amat menyakitkan namun meluahkan rasa syukur segalanya dipermudahkan.

“Kali ini, jujur saya akui rasa macam hendak tercabut nyawa. Inilah pengalaman dan proses kelahiran seperti yang selalu saya dengar dan diceritakan.

“Tetapi di sebalik semua itu, Allah mempermudah dan mempercepatkan proses kelahiran anak ini. Jadi, tidak terlalu lama saya harus menahan sakit,” katanya.

Kata Ezzaty lagi, dia sudah mempunyai nama buat puteranya itu dan akan berkongsikan wajah anaknya itu selepas tujuh hari kelahiran.


Puteri Balqis Mohon Maaf, Harap Mia Sara Tak Ulangi Perbuatan Sama

Hangat diperkatakan perbalahan antara dua pelakon remaja ini sejak dua hari lalu, bagaimanapun akhirnya terlerai apabila Puteri Balqis memohon maaf kepada Mia Sara.

Menerusi video dimuat naik di Instagram, Puteri Balqis memohon maaf secara terbuka kepada Mia dan bapanya, Uncle Ridzuan di atas kenyataan balasnya sebelum ini.

“Jauh di lubuk hati, saya ingin memohon maaf kepada awak, Mia Sara. Saya juga memohon maaf seikhlas hati kepada bapa awak, Pakcik Ridzuan serta semua peminat dan penyokong awak,” tulisnya.

Menurut Balqis, dia mengakui tersinggung dengan komen mendakwa dia tidak dibesarkan dengan baik serta menyifatkan ianya fitnah.

“Aqish dengan ibu buat hal kami sendiri dan kami tak kacau orang. Jadi, saya tersinggung dengan salah satu komen secara terbuka mendakwa saya tidak dibesarkan keluarganya dengan baik. Itu adalah satu fitnah yang besar.

“Saya tidak menunjukkan kasih terhadap Tuhan menerusi gambar, sebaliknya menerusi puisi karangan saya dan tidak ramai menyedarinya,” katanya.

Dalam pada itu, Balqis turut menasihati Mia supaya tidak mengulangi perbuatannya itu lagi serta berterima kasih dengan sokongan diberikan oleh peminat.

“Tolong jangan ulangi apa yang telah awak lakukan ini dan saya harap kita dapat teruskan hidup masing-masing. Terima kasih,” katanya.


Netizen Puji Isteri Fizo Omar Matang, Beauty With Brain

Baru-baru ini, isteri pelakon Fizo Omar iaitu Fazeera Nazri ada memuat naik video di Instagram miliknya motivasi berkenaan tentang rasa syukur.

Menurut Fazeera, rasa syukur dan redha tidak akan menjadikan seseorang itu kaya namun ia akan membuat kita berasa ‘kaya’ dengan rezeki yang Tuhan berikan.

Kata Fazeera lagi, ada yang diberikan kekayaan namun tidak bahagia. Fazeera turut menggunakan botol air sebagai perumpaan kita sering berfikir tentang perkara yang tidak miliki seakan tidak mensyukuri apa yang kita ada.

Fasih berbahasa Inggeris, rata-rata netizen tertarik dengan kata-kata diberikan Fazeera dalam memberikan motivasi.

Malah, ramai yang memuji perkongsiannya itu serta menjadikan wanita itu inspirasi. Tidak kurang juga ada menggelar isteri Fizo itu ‘beauty with brain.

Fizo dan Fazeera bernikah dalam sebuah majlis pernikahan yang diadakan secara sederhana di sebuah resort di Janda Baik, Pahang pada Oktober tahun lalu.


Mia Sara Bingung Ayat Selalu Diputar Belit, Netizen Suruh Cakap Melayu Je

Hangat diperkatakan mengenai isu ditegur pelakon Puteri Balqis, pelakon remaja Mia Sara ada memuat naik status di Twitter meluahkan rasa hairan kenyataannya sering disalah erti.

Menerusi status yang dimuat naik semalam, Mia Sara bertanyakan mengapa ayatnya selalu diputar belit oleh netizen.

Status Mia itu mendapat pelbagai reaksi daripada netizen yang meminta dia bercakap atau menulis dalam bahasa Melayu agar kenyataannya tidak disalah erti.

Kata netizen lagi, perkataan bahasa Inggeris digunakan oleh Mia adakalanya ke ‘laut’ dan membuatkan orang menyalah tafsir apa yang cuba disampaikannya.

“Dah boleh tweet guna bahasa Melayu kot. Semakin awak guna bahasa Inggeris, semakin ke laut kenyataan dan persoalan awak.

“Kadang-kadang orang salah tafsir apa yang awak nak sampaikan Mia, sebab itu baik awak gunakan bahasa Melayu. Guna saja bahasa Melayu dik, senang. Baru semua faham dan tiada salah faham,” tulis netizen.

Terdahulu, Mia ditegur oleh Puteri Balqis yang menganggap pelakon itu bercakap buruk tentang dirinya selepas menjawab soalan netizen mengenai kehidupan Balqis.

Mia berkata tidak semua orang dibesarkan dengan agama sejak dari kecil jadi tidak perlu menyalahkan Balqis jika dia seperti itu.


Peminat Teruja Dengar Tangisan Muhammad Bilal

Selamat melahirkan cahaya mata sulung pada 29 Januari lalu, selebriti popular Neelofa tidak lokek berkongsikan rutin harian bergelar ibu buat pengikut media sosial.

Baru-baru ini, Neelofa ada memuat naik video di Insta Story melakukan tuaman pada anaknya Muhammad Bilal dan kedengaran bayi itu menangis.

BACA: Neelofa Kongsi Foto Bilik Anak, Netizen Teruja Nak Tengok Wajah Bilal

Video tersebut dikongsikan semula di akaun Instagram peminat @lofa.page yang membuatkan peminat teruja apabila pertama kali mendengar suara Bilal.

Diruangan komen, rata-rata peminat berkata dapat mendengar suara Bilal pun sudah membuatkan mereka tersenyum dan tidak sabar melihat wajah anak selebriti itu.

Terdahulu, Neelofa memaklumkan Bilal sepatutnya lahir pada tarikh sama dengan ulang tahun kelahirannya hari ini namun menganggap aturan Allah itu jauh lebih baik.